HSSH kesäkuun uutiskirje 6/22 | Helsingin yliopiston humanistis-yhteiskuntatieteellinen instituutti | Helsingin yliopisto\nHSSH kesäkuun uutiskirje 6/22\nKesäkuun uutiskirjeissä aiheina uusien verkkosivujen julkaisu, tutkimusjohtamisen kurssi ja vierailuprofessoriohjelman tuleva haku.\nHSSH:n uudet verkkosivut on julkaistu!\nSuosittu tutkimusjohtamisen kurssi jälleen ensi syksynä – haku alkaa pian! Yliopistotutkija Eljas Oksanen kertoo kokemuksiaan kurssista\nMetologisen yksikön yliopistotutkija Matti Pohjosen uusi artikkeli Popular Communication -julkaisussa: An epistemic proxy war? Popular communication, epistemic contestations and violent conflict in Ethiopia\nHSSH:n vierailuprofessoriohjelman toinen hakukierros alkaa syksyllä ja ensimmäisen kierroksen valinnat on tehty\nHelsingin yliopiston verkkosivut ovat läpikäyneet uudistuksen ja uudelle alustalle siirtymisen vuosien 2020-2022 aikana. Nyt myös HSSH:n verkkosivut ovat siirtyneet uudelle alustalle ja samalla sisällöt on päivitetty ajankohtaisiksi.\nVieraile uusilla verkkosivuilla osoitteessa https://www.helsinki.fi/fi/helsingin-yliopiston-humanistis-yhteiskuntatieteellinen-instituutti !\nLöydät HSSH:n nykyään myös Facebookista. Käy tykkäämässä sivustamme osoitteessa https://www.facebook.com/HelsinkiHSSH\nSuosittu tutkimusjohtamisen kurssi jälleen ensi syksynä – haku alkaa pian!\nTutkimusjohtamisen kurssille on ollut paljon kysyntää ja se järjestetään jälleen ensi syksynä. Yliopistotutkija Eljas Oksanen kertoo kokemuksiaan kurssista.\nHelsingin yliopiston humanistis-yhteiskuntatieteellinen instituutti (HSSH) ja Humanistis-yhteiskuntatieteellinen tutkijakoulu (HYMY) järjestävät yhdessä monitieteisen tutkimusjohtamisen kurssin. Kurssi on suunnattu postdoc-tutkijoille, jotka johtavat omaa tutkimusryhmää. Kurssi järjestetään seuraavan kerran syksyllä 2022 ja haku kurssille aukeaa pian.\nTutkimusjohtamisen kurssin tarkoituksena on kehittää tutkijoiden akateemisia johtajuustaitoja ja auttaa tutkimusuran ja -teemojen strategisessa suunnittelussa. Lisäksi kurssi tarjoaa neuvoja hyvän tutkimusryhmän kokoamiseen ja Helsingin yliopiston tutkimus- ja infrastruktuuripalveluiden tehokkaaseen hyödyntämiseen.\nOsallistuminen kurssille tarjosi yhteisöllisyyttä ja hyödyllistä tietoa\nHelsingin yliopiston kulttuurien laitoksen yliopistotutkija Eljas Oksanen osallistui tutkimusjohtamisen kurssille lukuvuonna 2021-2022. Oksanen kertoo saaneensa kurssilta sekä paljon hyödyllistä tietoa akateemiselle uralla että yhteisöllisyyttä ja vertaistukea muiden nuorten tutkijoiden kanssa käydyistä keskusteluista.\n– Osallistuminen kurssille tarjosi yhteisöllisyyttä ja kannatteli pandemian ja etätyöskentelyn aikana. Tuntui, että sai vertaistukea, koska kaikki kurssilaiset olivat ihmisiä suunnilleen samassa uran vaiheessa, Oksanen kertoo\nKurssin aikana osallistujat keskustelivat urapoluistaan, projektijohtamisen kokemuksistaan ja keskeisistä tutkimukseen liittyvistä trendeistä. Muita keskustelunaiheita olivat esimerkiksi tutkimuksen yhteiskunnalliseen vaikuttamiseen liittyvät asiat, julkaisustrategiat ja aineistonhallinta sekä tutkimusetiikka.\nKurssilla vieraili puhujia, joiden puheenvuoroissa yhdistyvät tutkimukseen liittyvät käytännön asiat sekä yhteiskuntatieteiden ja humanististen tieteiden laajemmat temaattiset näkökulmat. Käsiteltäviä teemoja olivat esimerkiksi hyvinvointi, ilmastonmuutoksen haasteet, datafikaatio, turvallisuus ja kulttuurinen vuorovaikutus.\n– Luentojen aiheet olivat eri tasoilla relevantteja omaan tilanteeseen, mutta kaikki olivat todella mielenkiintoisia ja tein tuhottomasti muistiinpanoja jokaisella luennolla. Kaikki kurssin puhujat puhuivat avoimesti henkilökohtaisesta kokemuksesta ja se on kaikkein arvokkainta tietoa, Oksanen sanoo.\nEnglannista osaksi Helsingin yliopiston yhteisöä\nOksanen on asunut kaksi kolmasosaa elämästään ulkomaille ja ennen Helsinkiin tuloa kesällä 2020 hän teki kaikki opintonsa ja alkoi luomaan akateemista uraansa Englannissa. Suomeen palaaminen pandemian keskellä toi mukanaan omat haasteensa ja Oksanen kertoo, että akateeminen maailma on erilainen jo eri yliopistojen, mutta varsinkin eri maiden välillä.\n– Helsingin yliopisto on iso ja vanha instituutio, jossa liikkuu paljon hiljaista tietoa. Uutena työntekijänä tietoa saadaan kahvipöytäkeskusteluissa, mutta pandemian aikana niitä ei ole juuri ollut ja olen kokenut tiedon hankkimisen vaikeaksi, Oksanen sanoo.\nOksanen kertoo kurssin olleen erityisen hyödyllinen tämän kaltaisen tiedon saamiseksi, jonka myötä on parempi mahdollisuus kiinnittyä osaksi yliopistoyhteisöä. Yhteisöllisyyden kokemukset kurssilla olivat Oksaselle yhtä tärkeitä, kuin tiedon saaminen. Lähikollegoiden vastaanotto yliopistolla oli avoin ja auttavainen, mutta kurssin myötä yhteisöllisyyden kokemus laajeni eri aloilta tulevien ihmisten pariin.\n– Sain kosketuspintaa laajempaa tutkijayhteisöön erilaisista oppiaineista osallistuvien ihmisten kautta ja tämä oli muistutus siitä, että olen osa yliopistoyhteisöä enkä vain irrallista tutkimusyksikköä. Se oli minulle tärkeä havainto, sillä monenkirjava yliopisto on se yhteisö, johon haluan kuulua.\nKokonaisuudessa positiivisesta kokemuksesta löytyy myös parannettavaa\nTutkimusjohtamisen kurssi järjestetään tulevana syksynä kolmatta kertaa ja kurssin sisältöä kehitetään osallistujien palautteen perusteella. Eljas Oksanen kertoo kurssin olleen kokonaisuutena hyvin hoidettu ja pedagogisesti hyvä kokemus. Hän kehuu kurssin ohjaajien humaania asennetta.\n– En sano tätä vain siksi, että ”kiva, kun opettajalla oli hyvä asenne”, vaan koin sen osaksi kurssin kokonaisuutta ja yhteisöllisyyden kokemusta, jota kaipasin ja kaipaan vieläkin.\nPositiivisesti kurssikokemuksesta huolimatta myös kehityskohteita löytyy. Oksanen kertoo kaivanneensa kurssin puhujien joukkoon enemmän ihmisiä, jotka ovat lähempänä nuoria tutkijoita. Akateemisesti seniorimpien, pitkää uraa luoneiden ihmisten kokemuksista kuuleminen on arvokasta, mutta sen vastapainoksi olisi ollut hyvä kuulla kokemuksia ihmisiltä, jotka ovat hiljattain olleet samassa tilanteessa, kuin kurssin osallistujat.\nTemaattisesti Oksanen olisi toivonut kurssille lisää projektijohtamiseen keskittyvää sisältöä, jota voisi käytännössä soveltaa omien projektien toteuttamiseen. Lisäksi hän peräänkuuluttaa Hessun näkyvyyttä järjestämällään kurssilla.\n– Kurssilla ei tietenkään ole tarkoitus mainostaa Hessua, mutta olisi halunnut kuulla enemmän siitä, mitä minkälaisia apuja ja resursseja Hessu voi minulle tutkijana, ja laajemminkin early career research -vaiheessa oleville, tarjota.\nOksanen lisää odottelevansa sitä, mitä kurssin jälkeen tapahtuu ja toivovansa jonkinlaista yhteydenpitoa esimerkiksi tulevista tapahtumista. Kurssilaisiin hän kokee päässeensä tutustumaan hyvin ja uskoo, että yhteydenpito jatkuu kurssin jälkeenkin.\nKurssista on hyötyä kaikille early career researcher -tasolla oleville\nOksanen suosittelee kurssia kaikille early career researcher -tasolla toimiville ja erityisesti Suomen tai Helsingin yliopiston ulkopuolelta tuleville, koska uuteen työyhteisöön tulo voi olla iso kynnys. Hän sanoo, ettei tieto usein kulje yliopiston sisällä kovin hyvin ja hiljaista tietoa on rasitteeksi asti. Oksanen koki kurssin olleen hyvä kanava tällaisen tiedon hankkimiseen.\n– Tämä on hyvä kanava hankkia sitä tietoa, mitä tarvitaan siinä haitankissa, missä akateemiset pulikoi. Jos hyvin käy, kurssi tarjoaa myös verkostoitumista ja kokemuksen kuulumisesta yhteisöön.\nLue artikkeli täältä: https://www.tandfonline.com/doi/full/10.1080/15405702.2022.2074998\nHSSH:n vierailuprofessoriohjelman toinen hakukierros alkaa syksyllä\nHelsingin yliopiston humanistis-yhteiskuntatieteellisen instituutin (HSSH) vuosille 2022-2025 käynnistämä vierailuprofessoriohjelma on osa HSSH/PROFI6 projektia, joka keskittyy erityisesti datafikaation haasteisiin ja mahdollisuuksiin.\nVierailuprofessoriohjelman konseptiin kuuluu kahden viikon läsnäolo Helsingin yliopiston keskustakampuksella sekä työn kiinnittäminen yhteistyöhön useiden tutkimusryhmien kanssa, sisältäen yhteistyötä vähintään kahden tutkimusryhmäjohtajan kanssa. Tutkimusryhmäjohtajat ottavat vastaan vierailuprofessorit ja heillä tärkeä rooli paitsi hakemuksen jättämisessä myös vahvan kontaktin luomisessa tutkimusryhmään.\n– Ensisijaisesti ohjelman konseptin mukaan tuetaan yksivuotisia vierailuprofessuureja, jonka myötä mahdollistuu paikan tarjoaminen useammalle eri hakijalle, kertoo HSSH:n johtaja Risto Kunelius. Yksivuotisen sitoumuksen lisäksi ohjelmassa tuetaan myös muutamia kolmivuotisia vierailuja.\nVierailuprofessoriohjelman ensimmäinen hakukierros toteutettiin alkuvuonna 2022. Ensimmäisen kierroksen haku sijoittui kiireiseen aikaan ja toteutettiin tiukalla aikataululla, mutta tästä huolimatta ohjelmaan saapui useita hyvin perusteltuja ja rahoituskelpoisia hakemuksia.\nHakemusten perusteella tehtiin päätökset rahoitettavista vierailuprofessuureista, mukaan lukien viisi yhden vuoden ja neljä kolmen vuoden sitoumusta. Hakijoiden osaaminen ulottuu mediatieteestä uskontotieteeseen ja erilaiseen menetelmälliseen osaamiseen.\n– Kolmivuotisia sitoumuksia toteutetaan hakemusten kohdalla, jotka olivat suoraan datafikaation tutkimusohjelmaa tukevia, ja toisaalta sellaisia kolmivuotisia hankkeita, joissa nähtiin, että pidempiaikainen yhteistyö metodologisen osaamisen kehittämiseksi oli perusteltua ja, joissa vieraiden panos oli erinomaisen hyvin linkitetty useiden tutkimusryhmien tukemiseen, Kunelius sanoo.\nSeuraava hakukierros vierailuprofessoriohjelmaan avataan syksyllä ja hakemusten deadline on 7.10.2022. Syksyn haussa etsitään pääasiassa yksivuotisia vierailusitoumuksia, jotka toteutuvat vuoden 2023 aikana. Vierailuprofessoreille maksetaan palkkio, matkakulut ja heidän majoitustaan tuetaan. Lisätietoja vierailuprofessoriohjelmasta voi kysyä Risto Kuneliukselta risto.kunelius@helsinki.fi. Hakemusten perusteella tehtävät valinnat valmistellaan HSSH:n toimistossa ja tutkimustoimikunnassa.\nEnsimmäisellä hakukierroksella valitut vierailuprofessorit:\nAmanda Lagerkvist, Uppsala universitet\nDries Daems, Middle East Technical University\nRuth Ayass, Universität Bielefeld\nLars-Erik Malmberg, Oxford University\nBarbara Pfetsch, Freie Universität Berlin\nMirko Schäfer, University of Utrecht\nMladen Popović, University of Groningen\nTimothy Mark Ellison, University of Cologne\nLiity Hessun ystäviin ja saat uutiskirjeen suoraan sähköpostiisi!\nOhjeet Hessun ystäviin liittymiselle löytyvät täältä.


Metal Gear Solid 5 tarjoaa sisältöturisteille vähemmän tyylikkään kanahatun - Muropaketti.com\n11.01.2015 18:00 | Juho Anttila\nPelaajat hakevat peleiltään erilaisia asioita. Jotkut nauttivat haasteista ja onnistumisen elämyksistä. Toiset tahtovat vain rentoutua ja nauttia sisällöstä ilman sen suurempaa stressaamista. Konamin tuleva Metal Gear Solid 5: The Phantom Pain -seikkailu tarjoaa omalaatuisen ratkaisun jälkimmäistä ryhmää edustaville pelaajille.\nJos pelin tarjoama haaste tuntuu liian vaikealta, voi sen laskea huomattavasti helpommalle tasolle. Tämä ei tapahdu kuitenkaan pelkkää nappia vääntämällä, vaan pelihahmon päälle puetaan myös hassu asuste. Haastetta vierastavat joutuvat taistelemaan tiensä läpi pelin kampanjan hassu kanahattu päässään.\nVisuaalisella hupailulla on todennäköisesti jonkinmoinen pelin tunnelmaa lässäyttävä vaikutus. Tämä kannustanee sisältöturisteja kokeilemaan pelaamista mukavuusalueensa ulkopuolella, mutta meneekö pelikokemus tästä pilalle? Onko kanahattu hauska vitsi vai tympeä rangaistus? Siinäpä riittää keskusteltavaa.\nMetal Gear Solid 5: The Phantom Pain julkaistaan myöhemmin tänä vuonna PC:lle ja PlayStation 3 -, PlayStation 4 -, Xbox 360 -, ja Xbox One -konsoleille.\nFanitatko Metal Gearia? Pistä tämä päivä kalenteriisi!


"Suomen tuntemattomin runoilija" on mystinen pronssiteos | Yle Uutiset | yle.fi\n"Suomen tuntemattomin runoilija" on mystinen pronssiteos\nKangasalta kotoisin oleva kuvanveistäjä Anssi Kasitonni tekee Joensuun Penttilänrannan kaupunginosaan ensimmäisen taideteoksen. Kasitonni voitti Joensuun taidekutsukilpailun pronssisella teoksellaan ”Suomen tuntemattomin runoilija”.\nAnssi Kasitonni Kangasalta voitti Joensuun Pentilänrannan taidekaupunginosan taidekilpailun. Kuva: Pekka Sivukari / Yle\n11.9.2012 • Päivitetty 11.9.2012 16:58\nJoensuun kaupungin järjestämän kutsukilpailun voitti Anssi Kasitonni Kangasalta\nTeos on nimeltään "Suomen tuntemattomin runoilija"\nPronssinen teos sijoitetaan Penttilän rantaan nousevan kaupunginosan puistoon\nSuomen tuntemattomin runoilija- teos on 180 senttimetriä korkea pronssinen patsas, joka sijoitetaan ensi kesänä Joensuun Penttilän kaupunginosaan tulevaan Varvinpuistoon. Puisto sijaitsee Pielisjoen rannan tuntumassa, kutakuinkin vastarannalla Papinkadun rannanpuoleista päätyä.\nTeoksen on suunnitellut Kangasalta kotoisin oleva, vuonna 1978 syntynyt taiteilija Anssi Kasitonni. Hänen teoksiaan on aiemmin ollut esillä muun muassa Helsingissä, Berliinissä, Los Angelesissa ja Kööpenhaminassa.\nAnssi Kasitonni sai viime vuonna Pohjoismaiden suurimman kuvataidepalkinnon, Ars Fennican.\n-Nousen nyt oikeitten taiteilijoiden seuraan, kun saan tehdä kilpailun voittajana pronssiveistoksen, myhäili Kasitonni.\n_Suomen tuntemattomin runoilija _-teos kuvaa ihmishahmoa, joka on kankaan alla, niin että häntä ei voi tuntea. Katsoja odottaa, että hahmo paljastaa kasvonsa:\n- Odotus on kuitenkin pitkä, jopa ikuinen. Kukaan ei lopulta saa tietää, kuka kankaan alla on. Teos on ja pysyy mysteerinä kaikille.\n- Ehkä joskus pistän kuitenkin liikkeelle huhuja siitä, kuka hahmo oikeasti on, vitsailee Kasitonni.\nAlun perin teos oli tarkoitus valattaa Kiinassa, mutta Kasitonni halusi itse olla enemmän mukana valuprosessissa, joten valupaikaksi tuli Kreikka. Suomi jäi Kasitonnin mukaan pois kustannussyistä.\nNyt julkistettu teosehdotus on Joensuun Penttilänrannan uuden kaupunginosan ensimmäisen taidekilpialun voittaja. Kilpailu järjestettiin kutsukilpailuna ja siihen osallistui neljä taiteilijaa. Voittaja saa 30 000 euroa.\nEhkä joskus pistän liikkeelle huhuja siitä, kuka hahmo oikeasti on\nLisää taidetta luvassa vuosien myötä\nJoensuun Penttilänrantaan valmistuva kaupunginosa on tällä hetkellä Suomen suurin kokonaisuus, johon hankitaan kaikkiin rakennuskohteisiin taidetta prosenttiperiaatteella. Se tarkoittaa sitä, että rakennushankkeen kokonaisbudjetista käytetään yhtä prosenttia vastaava summa taiteen hankintaan.\nPenttilän kokonaisinvestoinneiksi arvioidaan 400 miljoonaa euroa, joten taidehankintoihin käytetään kaikkiaan noin 4 miljoonaa euroa.\nPenttilänrannan taidehankkeissa on tähän mennessä työskennellyt kymmenisen taiteilijaa. Nytkin tekeillä on neljä kerrostaloa ,joihin kaikkiin tulee taidetta.\nNeljä taiteilijaa haluaa teoksensa Penttilänrantaan 13.2.2012\nkulttuuriAnssi KasitonnitaideJoensuurunoilijatkuvataiteilijatkaupungitkuvataidetekstiilitJoensuun seutukuntaTaiteellinen ilmaisu ja mediatkuvanveistäjätkuvanveistosanataidehuhuArs Fennica


Taiteilija Leena Hämäläinen: YHTEISTYÖKUMPPANEILLE\nLuonto rauhoittaa, elvyttää ja rentouttaa. Hahmotan itse luonnon tunnelmat sävyinä, väreinä ja graafisina linjoina. Intohimoni on luoda tuo hetkien ainutlaatuinen, koskettava kauneus ja elvyttävä, stressiä poistava vaikutus näkyväksi myös sinulle.\nKuvaustyylini poikkeaa vahvasti perinteisistä, dokumentaarisista luontokuvista. Avainsanoja valokuvissani ovat sävyt, muodot sekä tunteet ja maalauksellisuus.\nOlen tehnyt kuvauksia esimerkiksi Tallink Siljalle, eri lehdille sekä eri alojen pienyrittäjille. Esimerkkejä kuvaustyylistäni löydät tämän sivustoni etusivulta sekä Instagram-tililtäni @leenahml. Olen myös Kirkkonummen Taideyhdistyksen jäsen.\nOLETKO ITSE TAIDEALAN EDUSTAJA?\nTeen mielelläni yhteistyötä eri alojen ammattilaisten kanssa. Erityisen kiinnostunut olen yhdistämään omaa, visuaalista osaamistani esimerkiksi musiikkiin, tanssiin, sanataiteeseen sekä teatteriin ja valaisutaiteeseen.\nHaaveissani on erityisesti moniaistillisen tilataide-elämyksen toteuttaminen, jossa yhdistyisivät taidekuvani, niihin sopiva musiikki, tunnelmaa luovat värivalot varjoineen sekä koskettamaan kutsuvat pinnat.\nJos olet kiinnostunut mahdollisesta yhteistyöstä kanssani, kuulen mielelläni ideasi - monialaisena yhteistyönä on mahdollista toteuttaa upeita projekteja! Laita sähköpostia leenaelinan@gmail.com, niin suunnitellaan yhdessä lisää!


CHAOS ENGINE INSIDE: Alone in the crowd\nTekisi mieli niellä patteristo nappeja ja nukkua koko päivä. Ei ahdista mitenkään ylipaljon, mutta se jäytävä ahdistus on aina vain läsnä.\nKun veli tuli meille, se halas pitkään ja kysyi onko kaikki hyvin. Pyöritin päätä, ja se halas lisää. Teki mieli itkeä.\nPäivitän tänään varmaan miljoona kertaa (tylsyyteeni, ahdistukseeni, oloihin, kaiken takia). Tai sitten en. Kukaan ei tiedä. Ei vielä, ei ennen kuin ... se tapahtuu. Tää päivä on yksinäisyyden päivä. Pärjäilkää, tärkeät.\nnp: Avicii - Hope There's Someone\ntunnisteet: ahdistus , olot , rakkaus , random , tyhjyys , yksinäisyys


S-Style, ruskeat puuvillahousut 80-luvulta - M/L - Niin Mua S-Style, ruskeat puuvillahousut 80-luvulta - M/L - Niin Mua\nS-Style, ruskeat puuvillahousut 80-luvulta – M/L\nTodella ihanat, Intiassa S-Style Colonials -tuotemerkille valmistetut puuvillahousut 80-luvulta. Muotokielen ja materiaalin perusteella valmistettu 1980-luvulla. Valmistettu vaaleanruskeasta, sileästä ja hengittävästä puuvillakankaasta, yksityiskohdat vaaleaa pellavanomaista puuvillaa. Rento, kevyesti lahjetta kohden kapeneva malli, jossa ihanat yksityiskohdat. Etukappaleen yläosa, vyölenkit ja takataskun läppä vaaleaa kangasta. Kaksi etutaskua ja yksi takatasku. Hius- ja myötälaskokset taskunsuulta reidelle. Kiinnitys muovivetoketjulla ja -napilla. Erittäin hyväkuntoiset ja hurmaavat puuvillahousut 80-luvulta!\nKokomerkintä L, mutta sopinee nykymittastandardeilla paremmin koolle M/L. Tarkemmat kokotiedot alla.\nTuotetunnus (SKU): 5004410321 Osastot: 80-luvun vaatteet, Housut ja shortsit, Uutuudet Avainsanat tuotteelle colonials, housut, puuvillahousut, s-style


Skillcape of Hunter\nHunter-skillissä metsästetään erilaisia eläimiä aina pienistä perhosista sapelihampain varustettuihin kyatteihin. Hunter skill antaa mahdollisuuden hankkia raaka-aineita uudenlaisiin armoreihin ja aseisiin. Joistakin olennoista jäljelle jäävät turkikset voi myös myydä eteenpäin.\nHunter skill on siitä erikoinen, että sen kehittämiseen ovat lähestulkoon kaikki tavat kannattavia. Nopeasti napattavissa olevat eläimet antavat vähemmän experienceä kuin hitaasti napattavat, joten systeemi on hyvin tasapainoinen. Hunteria ei voi ostaa rahalla ja sitä kehittäessä on pysyttävä ruudun ääressä, joten Hunter kuuluu selvästi A-luokan taitoihin.\nKoska metsästettävissä olevat olennot eroavat toisistaan paljon sekä asuinpaikkansa että olemuksensa kautta, ei jokaista eläintä voi pyydystää samalla tavalla. Monimutkaisempia ansoja varten pitää olla hieman kokemusta metsästyksestä. Luonnollisesti myös palkinnot paranevat.\nSuurin osa Hunterilla metsästettävistä olennoista löytyy neljältä eri pääalueelta. Metsästysalueet on merkitty Runescapen karttaan käpälänjälkeä muistuttavalla kuviolla. Ainoastaan imppejä, salamandereita ja horned graakheja voi tällä hetkellä pyydystää jossakin näiden alueiden ulkopuolella. Aluksi Hunter voi tuntua hitaalta ja vaikealta, mutta jo lvl 20:n jälkeen kehittäjälle muodostuu todennäköisesti jonkinlainen kuva siitä, mitä seuraavaksi kannattaa tehdä. Hunteria kehittäessä kannattaa oleskella mahdollisimman vähäväkisessä paikassa, sillä mitä enemmän ihmisiä samaa olentoa metsästämässä, sitä hitaampaa se omalta kohdaltasi on.\nMetsästykseen tarvittavia tavaroita voit ostaa Yanillessa ja Nardahissa olevista kaupoista. Tarkempaa tietoa esineistä alempana ohjeessa. Aloittelevat Hunterin kehittäjä ei voi rakentaa kuin yhden ansan kerralla, eivätkä kokeineimmatkaan pysty tekemään kuin viisi yhtäaikaista ansaa.\n1 - 19 Yksi ansa\n20 - 39 Kaksi ansaa\n40 - 59 Kolme ansaa\n60 - 79 Neljä ansaa\n80 - 99 Viisi ansaa\nHunter skillin kehitykseen soveltuvat neljä pääaluetta sisältävät kukin metsästettäviä otuksia aina aloittelijan tasolta kokeneen konkarin huviksi.\n"Jungle"-alue. Feldip Hillsien alue sijaitsee Ogrekaupunki Gu'tanohista jonkin matkaa etelään. Se on toinen hyvä paikka aloittaa Hunterin kehitys Trollweis-alueen lisäksi.\nVoit pyydystää alueella seuraavia otuksia:\n"Woodland"-alue. Sijaitsee Gnome Strongholdin ja Piscatoris fishing colonyn välisellä alueella. Tämän alueen itäisimmästä kohtaa löydät myös Falconry-alueen.\nVoit pyydystää aluella seuraavia otuksia:\nRuby harvest (butterfly netting)\nCommon kebbit (tracking)\nRazorbacked kebbit (tracking)\nRabbit (rabbit snaring)\n"Polar"-alue. Sijaitsee pohjoiseen Rellekasta, Trollweiss-alueen länsipuolella. Täällä voit aloittaa Hunterin kehittämisen.\nSapphire glacialis (butterfly netting)\nSnowy knight (butterfly netting)\nPolar kebbit (tracking)\n"Desert"-alue. Shantay passilta pääset tänne, kun ylität Elid-joen ja kuljet hivenen itään. Uzerin raunioilta paikalle pääsee kävelemällä länteen. Muista ottaa waterskinejä mukaan, kun tulet tänne. Muista salamandereista poiketen orange salamandereita löytää myös täältä, eikä mistään syrjäisemmästä paikasta.\nEdellä esiteltyjen pääalueiden lisäksi jotkin eläimet elävät erikoisemmilla paikoilla.\nSwamp lizard area\nSwamp lizardit elävät Mort Myren suolla, Canifiksesta kaakkoon.\nRed Salamander area\nRed Salamanderit elävät Zamorakin palvonnalle pyhitetyn alttarialueen ympärillä Ardougnesta lounaaseen.\nBlack Salamander area\nBlack Salamanderit elävät itäisessä osaa Wildernessiä, lvl 20 tienoilla.\nFalconry area on Piscatorinsin päämetsästysalueen itäpuoella oleva aidattu alue, jossa voit metsästää Matthiakselta vuokrattavan haukan avulla spotted, dark ja dashing kebbittejä. Haukan vuokraus maksaa 500gp:tä, eikä sitä voi viedä aidatun alueen ulkopuolelle. Aitauksen sisälle pääsee kiipeämmällä aidan pohjoispuoliskolla olevasta aukosta.\nHorned graahk area\nHorned graahkit elävät Tai Bwo Wannai-kylästä etelään, Cairn-saaren pohjoispuolisella rantakaistaleella.\nHunter skillissä on kahdenlaisia esineitä. Toisia, joita käytetään olentojan pyydystämiseen ja toisia, joita saadaan valmistettua esimerkiksi petojen turkeista. Turkit voi käydä muuttamassa esimerkiksi viitoiksi Varrockin Fancy Dress-vaatekaupassa, kaupungin kaakkoiskulmassa hienostokorttelissa. Pyydystämiseen tarkoitettuja esineitä voi ostaa Yanillessa ja Nardahissa olevista kaupoista.\nBird snare 1 Bird Snaring\nNoose wand 1 Tracking\nButterfly net 15 Butterfly Netting\nButterfly jar 15 Butterfly Netting\nRabbit snare 27 Rabbit Snaring\nBox trap 27 Box Trapping\nTeasing stick 31 Pitfall Trapping\nTorch* 39 Hajujälkien poisto\nMagic box 71 Magical Imp Boxes\n* = 39 Levelin jälkeen voit savustaa muun muassa bird snaret ja deadfall-trapit savulla, jolloin ihmisen haju katoaa niistä. Tällä toimenpiteellä eläimet kulkeutuvat ansaasi helpommin ja todennäköisemmin.\nTropical wagtailien höyhenillä voit koittaa kalastaa sateenkaarikalaa (rainbow fish, lvl 38) mistä tahansa fly fishing-paikasta. Muiden lintujen sulilla ei tee oikein mitään mielekästä, niitä voinee käyttää Fletchingissä.\nWild kebbiteilta saatavilla kynsillä (claws) voit 32 Craftingilla lisätä leather ja dragonhide vambraceihin piikit, jotka lisäävät niiden Strength bonusta kahdella.\nBarb-tailed kebbitit tiputtavat barbtailet harpooneja, joita voit käyttää kuten normaaliakin harppuunaa. Erikoisuutena on se, että tämän harppuunan voi sijoittaa aseen paikalle, joten inventoryyn jää yhden paikan verran enemmän tilaa.\nPrickly kebbitit tiputtavat piikkejä, joista voi valmistaa ammuksia Hunters' Crossbowiin.\nSabretooth kebbittien tiputtamat hampaat voidaan jauhaa murskaimella (pestle and mortal) ja valmistaa Herblorea käyttäen Hunters' potion, joka nostaa Hunter-leveliä väliaikaisesti kolmella tasolla.\nChinchompat ja Salamanderit\nLaatikkoansoilla pyydystettyjä Chinchompeja voi käyttää Ranged-aseina.\nVerkkoansoilla pyydystetettyjä salamandereitä voi käyttää myös Ranged-aseina, mutta niihin pitää lisätä swamp taria ja eri tyyppisiä herbejä aseeksi muuttamista varten.\nFerretit ja kanit\nLaatikkoansoilla pyydystettyjä ferrettejä käytetään apuvälineenä kaneja metsästettäessä. Molempiin pyyntitapoihin Eagles' Peak-quest pitää olla suoritettu.\nJänikset taasen tiputtavat käpäliä, joista 37 Craftingin omaavat voivat valmistaa Rabbit-foot necklanen. Se lisää puita hakattaessa linnunpesien tippumismahdollisuutta, joista voi löytää puiden siemeniä Farming-skillin tarpeisiin.\nTrackingilla jälvitettävien kebbittien nahkoista voi valmistuttaa Varrockissa vaatteita, jotka auttavat omalla alueellaan hieman eläinten metsästyksessä. Ne tekevät sinusta enemmän ympäristön näköisen, joten eläimet kulkeutuvat todennäköisemmin ansoihin. Vaikutus toimii sellaisissa ansoissa, joissa eläimet joutuvat niihin ajan kanssa (bird snare, deadfall-trap jne).\nAsusteet eivät tietenkään anna tätä suojausvaikutusta joka metsästysalueella, ainoastaan niillä, jonka olioista turkki on peräisin. Polar varusteet Trollweissiä, Wood Piscantorista, Jungle Feldippiä ja Desert Uzerin aluetta varten.\nPolar camo-top 1\nPolar camo-legs 1\nWood camo-top 1\nWood camo-legs 1\nJungle camo-top 4\nJungle camo-legs 4\nDesert camo-top 10\nDesert camo-legs 10\nLasipurkkeihin vangittuja perhosia voi käyttää multi combat alueilla toisten pelaajien statsien boostaamiseen. Niitä ei voi käyttää itseensä, eikä muihinkaan pelaajiin muualla kuin multi combat alueilla.\nRuby Harvest 15 Nostaa toisen pelaajan Attackia\nSapphire Glacialis 25 Nostaa toisen pelaajan Defenceä\nSnowy knight 35 Nostaa toisen pelaajan Hitpointseja\nBlack warlock 45 Nostaa toisen pelaajan Strengthiä\nHaukkoilla pyydystettyjen kebittien nahkoista on mahdollista valmistaa kahdet eri viitat ja hanskat.\nSpotted Cape 40 Vähentää painoa\nGloves of Silence 54 Pickepockettaminen on helpompaa\nSpottier Cape 66 Vähentää painoa Spotted capea enemmän\nPitfall-asoilla pyydystetyt olennot pudottavat maahan kuollessaan luiden lisäksi turkiksia, joko huonoja tai hyviä (tatty/perfect). Nämä turkikset voi myydä joko Ardougnessa olevaan kojuun, tai sitten niistä voi teetättää Varrockissa itselleen asusteita. Ne auttavat naamioitumaan maastoon kuten kebbittien nahasta tehdyt asusteet.\nLarupiat auttavat Piscantorisin ja Felldip Hillsien metsästysalueella, Horned graahkit aavikolla ja Sabretooth kyattit Trollweissin metsästysalueella.\nSpined larupia hat 28\nSpined larupia top 28\nSpined larupia legs 28\nHorned graahk headdress 38\nHorned graahk top 38\nHorned graahk legs 38\nSabretooth kyatt hat 52\nSabretooth kyatt top 52\nSabretooth kyatt legs 52\nImp Boxiin vangiksi jäänyttä impiä voi pyytää viemään inventoryssä olevista tavaroista kaksi pankkiin. Tämän jälkeen kyseinen imp vapautuu orjuutuksestaan. Impit eivät kuitenkaan kuskaa tavaroita Wilderness lvl 30 syvemmältä. Voit pitää inventoryssäsi niin monta laatikkoa, kuin vain pystyt kantamaan.\nTrackingissa (jäljitys) eläimet saadaan kiinni ensin seuraamalla niiden jättämiä jälkiä. Tämä tarkoittaa käytännössä juoksentelua pienellä alueella ja puskien sun muun kasvillisuuden tutkimista. Tracking on bird snaringin lisäksi ainoa tapa aloittaa Hunterin kehittäminen. Tracking eroaa bird snaringista positiivisesti siten, että muut pelaajat eivät vaikuta sillä kehittämiseen oikeastaan ollenkaan.\nTrackingissa metsästetään kebbittejä, tarvitset noose wandin niiden pyydystämiseksi. Mene Tracking alueelle ja klikkaa maassa näkyviä kaivantoja. Huom! Eri metsästysalueilla nämä "kaivannot" ja "pusikot" vaihtelevat grafiikaltaan. Niissä on vaihtoehtona "inspect". Tämän tehtyäsi maastoon ilmestyy jalanjälkiä, joita sinun yksinkertaisesti pitää seurata. Ne saattavat joskus kulkea myös vanhan polun kautta. Tutki jalanjälkien päätepisteen lähellä olevat pusikot, puunrungot, kuopat jne. Jatkettuasi tätä jonkin aikaa, päädyt paikkaan jossa kebbitti piileskelee. Saat napattua kebittit käyttämällä noose wandia pusikkoon/maanrakoon mihinlie. Tämän jälkeen menet vain uudestaan tutkimaan kaivantoja, niin pääset metsästämään seuraavaa uhriasi.\nAlla olevasta taulukosta näet, mitä olentoja voit metsästää kyseisellä konstilla milloinkin ja missä.\nPolar kebbit 1 30 Bones, raw beast meat, polar kebbit fur Trollweis-Rellekka\nCommon kebbit 3 36 Bones, raw beast meat, common kebbit fur Piscantoris\nFeldip weasel 7 48 Bones, raw beast meat, Feldip weasel fur Feldip\nDesert devil 13 66 Bones, raw beast meat, desert devil fur Uzer\nRazorbacked kebbit 49 348 Bones, long kebbit spike Piscantoris\nBird snaringissa maahan pystytetään ansoitettuja pylväitä, joihin lintujen on tarkoitus laskeutua ja jäädä kiinni. Tämä on toinen mahdollisuus Hunterin aloittamiseen, tosin siitä huono, ettei kehityspaikka saa olla täynnä muita ihmisiä. Lintuja on näes vain rajallinen määrä ja ne lentelevät myös muiden ansoihin.\nAnsat kannattaa siis asettaa alueella, jossa lentelee mahdollisimman paljon lintuja. Mene siis bird snaren kanssa sopivalle alueelle ja klikkaa sitä. Siirry sitten sivummalle ja odota, että lintu lentää ansaasi. 39 Hunterin saavutettuasi voit käyttää palavaa soihtua näihin ansoihin, jolloin hajujälkesi häviää ja linnut kiinnostuvat ansasta helpommin. Myös maastoutuminen asianmukaisin vaattein auttaa asiassa.\nToisinaan linnut eivät jääkkään kiinni, vaan hajoittavat ansan. Joudut tällöin purkamaan ja asettamaan sen uudelleen paikoilleen. Jos yksikään lintu ei vähään aikaan lennä ansaasi, se romahtaa kasaan. Käy tällöin laittamassa ansa taas pystyyn. Jos et tee mitään, se häviää kuten muutkin maahan tiputetut itemit. Muista siis tarkkailla ansaasi ainakin välillä, muuten se häviää ja joudut ostamaan uuden.\nCrimson swift 1 34 Bones, raw bird meat, red feathers Feldip\nGolden warbler 5 48 Bones, raw bird meat, orange feathers Uzer\nCopper longtail 9 62 Bones, raw bird meat, brown feathers Piscantoris\nCerulean twitch 11 65 Bones, raw bird meat, blue feathers Trollweis-Rellekka\nTropical wagtail 19 95 Bones, raw bird meat, stripy feathers Feldip\nPerhosia pyydystävä henkilö joutuu juoksemaan haavikädessään ja inventory täynnä purnukoita saaliinsa perässä. Varaa tätä kehitystapaa varten siis itsellesi perhoshaavi (butterfly net) ja useita lasipurkkeja (jar). Jos aiot viihtyä perhosten luona pitkään, niin kannattaa varata lasipurkkeja mukaan niin paljon kuin vain pystyt kantamaan.\nPerhosten nappaamista varten sinulla pitää olla siis haavi kädessä ja tyhjiä purnukoita inventoryssä. Seuraavaksi yksinkertaisesti etsit katseellasi ruudulla lentävän perhosen, viet kursorisi sen päälle ja klikkaat. Hahmosi hyökkää haavi heiluen kohteensa kimppuun. Kiinnisaaminen saattaa kestää jonkin aikaa, mutta lopulta perhonen on purkissasi. Voit tyhjentää purkin uutta perhosta varten valitsemalla "release", tai sitten vain jatkaa nappaamalla muita perhosia.\nKannattaa ensiksi metsästää kaikki purkit täyteen, ja vasta sitten tyhjentää ne. Säästyt näin suurelta vaivalta ja tuskalta. Perhosten perässä ei myöskään kannata juosta koko niityn alueella, etsi itsellesi paikka, jonka lähituntumassa on parin perhosen uudelleen syntymispaikka eli perhosspawn. Perhosten uusiutuminen kestää noin kolme sekuntia, joten kehitys on melko nopeaa täällä.\nButterfly netillä voi myös saalistaa implingejä, joko Impetuous Impulses minigamessa tai vaihtoehtoisesti voit metsästää Gielinorissa lentäviä implingejä, jotka vaeltelee joka paikassa. Tarvitset myös Impling Jareja voidaksesi pyydystää implingejä.\nRuby harvest 15 24 Ruby Harvest purkissa Piscantoris\nSapphire glacialis 25 34 Sapphire glacialis purkissa Trollweis-Rellekka\nSnowy knight 35 44 Snowy knight purkissa Trollweis-Rellekka\nBlack warlock 45 54 Black warlock purkissa Feldip\nDeadfall-keinolla metsästetään edestakaisin vaeltavia olentoja, jotka ovat niin tyhmiä, että menevät nuuskimaan parilla kepillä tuettun kiven alustaa. Tarvitset tätä varten halkoja (tyypillä ei ole väliä) ja puukon. Inventoryssa kannattaa olla mahdollisimman paljon halkoja ja niitä kannattaa käydä hakkaamassa lisää vasta kun ne alkavat loppua. Parilla halolla pelaaminen ei tee tästä muuta kuin hitaan tavan kehittää.\nMene alueelle, jossa näet suuria kivipaaseja. Klikkaa niiden "Set-trap boulder"-vaihtoehtoa. Deadfall-ansat ovat siitä erikoisia, että niitä voi pystyttää vain yhden kerrallaan, olit sitten miten tahansa kokenut Hunterissa. Voit myös käyttää soihtuasi ansaan poistaaksesi hajujäljet, jos vain levelisi riittää siihen. Mene pois ansan edestä, ja odota kunnes kebbitti kävelee ansaasi ja jää kiinni/hajottaa ansan. Kerää eläimen ruho ja aseta ansa uudelleen valmiiksi. Toisinaan kebbitit tutkivat, mutta eivät kuitenkaan jää kiinni. Tällöin joudut yksinkertaisesti pystyttämään sen uudelleen. Ajan kanssa ansat myös romahtavat itsestään.\nMikäli käytät sekä soihtua, että sinut naamioivaa asustetta, kebbitit käyskentelvät ansassasi yleensä niin nopeasti, ettei muita pyyntikeinoja kannata oikeastaan harjoittaa samalla. Ansa kannattaa pystyttää mahdollisimman kauas toisista pelaajista, jotka ovat harjoittamassa samaa pyyntikeinoa. Kannattaa myös olla valmis nopeaan ansan uusimiseen, mikäli joku epäilyttävä henkilö kiertelee ansasi ympärillä.\nWild kebbit 23 128 Bones, kebbit claws Piscantoris\nBarb-tailed kebbit 33 168 Bones, barb-tailed harpoon Feldip\nPrickly kebbit 37 204 Bones, kebbit spike Piscantoris\nSabretooth kebbit 51 200 Bones, kebbit teeth Trollweis-Rellekka\nKaneja voi Hunterin avulla pyydystää vasta, kun olet suorittanut Eagles' Peak-questin, tarvitset myös 27 Hunterin. Tämä tapa näes vaatii metsästettyjä ferrettejä, joiden kiinni saaminen opitaan kyseisessä questissa. Ferrettejen lisäksi tarvitset myös rabbit snareja, joita voit ostaa luonnollisesti Hunter-kaupoista.\nKaninkoloja löytyy tällä hetkellä ainoastaan Piscantorisin metsästysalueelta, sen eteläosasta. Mene kaninkolojen lähelle ja asettele rabbit snareja onkalon etualalle. Tämän jälkeen lähetä ferrettisi tunkeutumaan kaninkoloon käyttämällä ferrettiä siihen. Kani pakenee kolostaan ja mahdollisesti osuu johonkin asettamistasi ansoista. Poimi raato ansasta ja jatka samaan malliin.\nToisinaan ferret saattaa karata, jolloin joudut vain hankkimaan uuden. Lvl 39 Hunterin savustettuasi voit käyttää soihtua asettamiisi ansoihin, jolloin kani hakeutuu niihin helpommin.\nRabbit 27 144 Bones, raw rabbit meat, rabbit foot Piscantoris\nSalamandereita metsästäessä käytetään verkosta ja köydestä rakennettuja verkkoja, jotka toivonmukaan laukeavat kun salamander kävelee niiden päälle. Moniin muihin ansoihin verrattuna verkkopyydykset ovat siitä erikoisia, että niiden rakentamiseen käytetyt verkot ja köydet saa itselleen takaisin. Vieläpä riippumatta siitä, saitko kohteesi kiinni tai et.\nPyydyksiä varten tarvitset siis köyden ja pienen kalastusverkon. Mene pystyttämään ansasi nuoriin puihin paikoille, jossa salamandereita liikuskelee mahdollisimman paljon. Tämä tapahtuu puissa olevan "Set-trap"-vaihtoehdon avulla. Tämän jälkeen, jos mahdollista, käytä soihtuasi verkkoon poistaaksesi hajujälkesi. Mene sitten kauemmaksi ansasta odottamaan tai toisia ansoja pysyttämään.\nMikäli käytät soihdun lisäksi sinut maastoon naamioivia pukuja ja pystyt pysyttämään ainakin kolme ansaa, niin ei kannata oikeastaan yrittääkkään pyydystää samalla muita otuksia. Verkot tuppaavat näes vetämään nopeasti saalista, joko onnistuen tai epäonnistuen, jolloin ansa romahtaa ja se pitää koota takaisin pystyyn. Tuloksen maksimoimiseksi kannattaa pyrkiä kulkemaan ansojen välillä samassa järjestyksessä, yleensä aina kierroksen alettua jossakin ansoista on tapahtunut jotakin.\nKun näet puussa heiluvan nyyhdin, klikkaa sitä niin saat experiencen, köyden, verkon ja salamanderin inventoryysi. Tämän jälkeen vain laitat ansan uudelleen pystyyn ja jatkat saman kaavan mukaan. Salamandereiden pyydystäminen on todella nopeata experienceä, mutta se vaatii jatkuvaa tekemistä ja tilanteen tarkkailua.\nSwamp lizard 29 152 Swamp lizard Mort Myre-suo\nOrange salamander* 47 224 Orange salamander Uzerin Hunter-alue\nRed salamander 59 272 Red salamander Zamorak alttari, SW Ardougnesta\nBlack salamander 67 304 Black salamander lvl 20 Wilderness, Chaos temppelistä koilliseen\n* = Muista ottaa waterskinejä mukaan, jos olet menossa metsästämään Orange salamandereita. Niiden metsästysalue sijaitsee näes Kharidian aavikolla.\nPitfall trappien eli salakuopien idea on yksinkertainen, mutta nerokas. Peitetään maastossa oleva kuoppa puilla, ärsytetään kohde-eläin niin, että se lähtee perään. Seuraavaksi hypätään äskettäin virittämämme kuopan yli toivoen, että eläin tipahtaa kuopan pohjalle ja kuolee. Pitfall trapingilla voit metsästää niitä eläimiä, joiden turkeista valmistetaan parhaimmat maastoutumisasut.\nTarvitset tälläisen ansan rakentamiseksi puukon ja halkoja inventoryysi. Halot voivat olla mitä laatua tahansa. Mene alueelle, jossa voit metsästää kyseisellä tavalla, ja klikkaa alueella olevia kuoppia, jolloin accounttisi rakentaa niihin puupeitteen. Ansakuoppien määrää voi kasvattaa sitä mukaa, mitä suurempi Hunter-levelisi on. Suosittelen kuitenkin pelaamaan vain kahdella ansakuopalla, itse koen kahden ansan ympärillä ravaamisen helpommaksi kuin useamman. Yhdellä ansalla näitä eläimiä ei käytännössä voi kunnolla pyydystää. Ansat romahtelevat ajan kanssa, joten kannattaa pitää huoli, että sinulla on inventoryssa halkoja, tiukan paikan varalta.\nSeuraavaan vaiheeseen tarvitset teasing stickin, jonka voit ostaa Hunter-kaupoista. Seuraavaksi yksinkertaisesti klikkaat kohde-eläimessä olevaa "Tease"-vaihtoehtoa, jolloin accounttisi pistää kepillä eläintä saaden sen hyökkäämään kimppuusi. Nyt yksin kertaisesti menet rakentamasi ansan toiselle reunalle ja hyppäät sen ylitse. Eläin tulee kohta perässä, joko tippuen alas kuoppaan tai ponnistamalla kuopan yli samalle puolelle kuin sinä.\nNyt joudut kävelemään toiselle ansakuopalle ja hyppäämään sen toiselle puolelle. Nämä eläimet eivät ole näes niin tyhmiä, että hyppäisivät saman ansan yli kahdesti peräkkäin. Mikäli eläin ei vieläkään tipahda ansan pohjalle, siirryt seuraavalla ansakuopalle ja toimit kuten aikaisemminkin. Kun tämä kohde-eläimesi sitten makaa lopulta montun pohjalla, saat experiencen, luut ja turkin klikkaamalla kuoppaa. Tämän jälkeen joudut päällystämään kuopan uudelleen, ja hyökkäämään seuraavan kimppuun.\nPitfall Trappingilla metsästäessä kannattaa pyrkiä olemaan maailmassa, jossa on mahdollisimman vähän muita samaa kehitystapaa harrastavia sillä hetkellä. Pitfall otuksia on näes varsin helppo kaapata toisilta, joten pidä silmäsi auki ja sormesi virkeinä.\nSpined larupia 31 180 Big bones, spined fur Feldip\nHorned graahk 41 240 Big bones, horned graahk fur Karamja, N Cairn Islestä\nSabretooth kyatt 55 300 Big bones, sabretooth fur Trollweis-Rellekka\nFalconryllä metsästettäessä sinun ei tarvitse liikutella paljoa jalkojasi, sillä olennon nappaamisen hoitaa puolestasi hyvin koulutettu haukka. Joudut korkeintaan kävelemään muutaman metrin, koska haukka ei kykene tuomaan saalista luoksesi, ainoastaan pitämään sen paikoillaan. Falconrya voi harrastaa ainoastaan Piscantoris Hunter-alueen itäosassa olevalla aidatulla alueella.\nAlueella oleva haukkojen koulutaja Matthias kertoo miellellään sinulle lisätietoja haukoistaan ja niiden käytöstä. Hän myös vuokraa haukkojaan 500gp:n maksua vastaan niin pitkäksi aikaa kuin tarvis. Sinulla ei saa olla käsissäsi hanskoja, aseita tai kilpiä. Huomaa, että et voi viedä haukkoja alueen ulkopuolelle ja kun palaat alueelle uudestaan, niin joudut maksamaan 500gp uudelleen.\nItse kebbittien (joita alueella voi pyydystää), nappaaminen on hyvin yksinkertaista. Mene paikkaan, jossa näitä olentoja parveilee mahdollisimman paljon ja klikkaile niitä kebbittejä, kun haukka on kädelläsi. Haukka lentää kohteen kimppuun ja onnistuessaan myös saa sen kiinni. Seuraavaksi vain kävelet haukkasi luokse ja klikkaat sitä. Saat näin experiencen, luut ja nahkan. Huomaa, ettei haukka pysty nappaamaan sinusta liian kaukana olevia kebbittejä. Jos alueella on liikaa muita henkilöitä haukkoineen, niin sekin vaikuttaa tällä tavalla kehittämiseen hidastavalla tavalla.\nSpotted kebbit 43 104 Bones ja spotted kebbit fur\nDark kebbit 57 132 Bones ja dark kebbit fur\nDashing kebbit 69 156 Bones ja dashing kebbit fur\nBox Trappingilla eli laatikkopyydyksillä on mahdollista vangita pieniä eläimiä elävinä, joita voi sitten käyttää johonkin muuhun hyödyksi. Tällä hetkellä näitä otuksia voi käyttää aseina ja Rabbit Snaringissa. Tarvitset tätä kehitystapaa varten box trappeja, joita voit ostaa Hunter-kaupoista.\nItse kehittäminen on yksinkertaista. Mene alueelle, jossa kyseisiä otuksia esiintyy. Aseta ansat maahan ja siirry tämän jälkeen hiukan syrjemmälle odottamaan, että otuksen menevät ansaasi. Otuksen mentyä ansaasi, yksinkertaisesti purat sen ja asetat uudelleen paikoilleen odottamaan seuraavaa uhriaan.\nKuten monia muita ansoja, näitäkin voi tuloksen maksimoimisen puolesta savustaa soihduilla. Myös maastoon sopeutuvat vaatteet helpottavat metsästyksessä valtavasti. Laatikkoansoja voi asettaa Hunter levelin mukaisesti aina kahdesta viiteen.\nAlla olevasta taulukosta näet, mitä olentoja voit metsästää kyseisellä konstilla milloinkin ja missä. Skillchompeilla voit kerätä logseja, divine energiaa, oreja sekä kalastaa ja antavat tavallista enemmän xp:tä. Cobaltit toimivat mithril tasolla, Viridian adamant tasolla, Azure rune tasolla ja Crimson dragon tasolla.\nCobalt chinchompa 27 95 Cobalt skillchompa Grand treeltä pohjoiseen\nFerret 27 115 Ferret Piscantoris\nViridian Skillchompa 46 140 Viridian skillchompa Port Phasmatys hunter alue\nChinchompa 53 198 Chinchompa Piscantoris\nRed chinchompa 63 265 Bones, red chinchompa Feldip\nPawya* 66 400 Raw pawya meat, bones Isafdarissa\nAzure skillchompa 68 210 Azure skillchompa Trollweiss hunter alue\nGrenwall* 77 1100 Grenwall spikes, bones Isafdarissa\nCrimson skillchompa 89 450 Crimson skillchompa Menaphosin hunter alue\nCrystal skillchompa 97 475 Crystal skillchompa Pohjoiseen Tyras Campista\nMainittakoon vielä, että Chinchompat ja Red Chinchompat ovat erittäin hyvää rahaa. Joten näitä metsästäessä, muista säästää ja myydä myöhemmin!\n* = Houkutellaksesi nämä kaksi ujoa olentoa ansoihisi, on ehdottoman tärkeää käyttää syöttejä ja savutteva ansat torchilla. Nämä elukat ovat näet yllättävän vaikeita napata. Pawyajien nappaamiseen tarvitset syötiksi papayapuun hedelmiä ja käytä niiden lihaa sitten grenwallien nappaamiseen.\nSkillchompia voi saada napattua myös useamman kuin yhden kerralla. Todennäköisyys onnistua kasvaa suhteessa Agility leveliin, eli mitä korkeampi Agility level, sitä useammin kerralla nappaa enemmän kuin yhden skillchompan. Tietyt Agility levelit takaavat kuitenkin 100 % varmuudella, että napatessa saa vähintään kaksi skillchompaa:\nCobalt skillchompa 42\nViridian skillchompa 64\nAzure skillchompa 81\nCrimson skillchompa 94\nCrystal skillchompa 99\nYmpäri maailmaa vaeltavien imppien kiusaksi on kehitetty imp box, jonka voi ostaa Hunter-kaupasta. Voit tämän välineen avulla metsästää imppejä, kunhan Hunter levelisi on vähintään 71. Asetat sen vain lähelle imppejä ja odotat. Imppien nappaamisessa auttavat beadit, ne houkuttelevat imppejä menemään ansaan helpommin.\nImp 71 450 Trapped imp Ympäri maailmaa\nErillinen opas täällä\nCharm spritet ovat vikkeliä otuksia joiden kiinnisaamiseksi tarvitset tikun ja pussin. Nämä maksavat 2k kappaleelta joten kustannukset eivät ole suuret. Näiden nappaamisesta saat charmi siivuja joita voit yhdistää kokonaisiksi charmeiksi, kun olet kerännyt 5 kappaletta. 1000 Charm Spriten kiinniotosta voit parantaa tikun laatua ja näin saada 5% enemmän hunter xp:tä millä tahansa tavalla ja tämä bonus toimii muiden xp bonuksien kanssa.\n1. Houkuttelu: ensiksi sinun täytyy saada Charm spritet esille. Tämä tapahtuu klikkaamalla puskaa, joka heiluu jolloin heität syötin ja klikkaat syöttiä, jolloin Charm Spritet tulevat esiin. Charm Spriteja voi tulla esiin yhdestä kolmeen ja ne lähtevät heti karkuun eli sinusta pois.\n2. Kiinniottaminen: tässä vaiheessa klikkaat esillä olevia Charm Spritejä niin nopeasit kuin pystyt, koska mitään viiveitä ei ole. Tämä tarkoittaa sitä ettei tarvitse odottaa animaation loppumista. Saatuasi kaikki kiinni aloitat taas heittämällä syötin. Hyvä paikka on olla keskellä aluetta, jolloin ympärillä ja lähellä on puskia.\nTällä sauvalla pystyt ottamaan kiinni syötin ja charm spritet\nTällä syötillä voit houkuttella charm spritet, eivätkä kulu käytössä.\nSaat charm siivun jokaisesta charm spritestä, jonka saat kiinni. 5 kpl tarvii yhden charmin yhdistämiseen.\nTäällä voit ottaa kiinni charm spriteja.\nAs a First Resort...-questin suorittaneet mestästäjät pääsevät käsiksi uusiin eläimiin, joita esiintyy vain Oo'glogissa. Nämä elukat eivät kuitenkaan ole aivan helppoja napattavia, joten joudut käyttämään ogrejen kehittämiä tekniikoita saadaksesi ne ansoihisi.\nKukin eläin on houkuteltava ansoihin syöttiä käyttäen, sillä ilman niitä näitä ovelia otuksia on todella vaikea napata. Syötteinä käytetään Oo'glogin ulkopuolella sijaitsevasta viidakosta löytyviä kasveja, jotka sytytettyinä (käytä kasviin tinderboxia) voimakkaan hajun josta eläin kiinnostuu. Huomaa että kullekin eläimelle on oma haju josta se pitää. Varo polttamasta väärää kasvia, sillä muuten et varmasti saa napattua ainuttakaan!\nKun eläin kiinnostunut hajusta, johdata se ansaasi.\nWimby bird 39 Bird Snaring Palava tansymun 167\nDiseased kebbit 44 Deadfall Palava fever grass 225\nPlatypus 48 Box Trapping Palava lavender 205\nPlatypukset voit pitää joko lemmikkinäsi (vaatii 10lvl summoning), tai vapauttaa ne vesiheinikkoon Oo'glogin itärannalle (E) aivan kuten teit questissä. Palkinnoksi tästä platypukset sukeltavat sinulle arkun josta voit saada mm. half of a key ja uncut gems.\nNappaamasi diseased kebbitit voit taasen vaihtaa Frawdin, Oo'glogin general stroren myyjän, kanssa Davy Kebbit hattuun.\nYanillen Hunter-kaupassa majailevalta Leonilta on mahdollista ostaa Hunters' crossbow, joka ampuu toisia varsijousia nopeammin ja jossa käytetään ammuksina kebbiteiden kynsistä valmistettuja ammuksia. Voit itse valmistuttaa ammuksia viemällä kebbit spikejä/long spikejä ja maksamalla niistä hieman. Valitettavasti näitä ammuksia ei voi myrkyttää.\nVaadittava Ranged taso\nHunters' crossbow 50 +55 1300 gp\nEagles' Peakin kotkakuljetukset\nSuoritettuasi Eagles' Peak-questin voit käyttää samaisessa luolassa olevia kotkia matkustaaksesi eri hunter alueille. Tämä on nopein tapa siirtyä Piscantoriksesta jonnellekkin toiselle pääalueelle. Valitettavasti samaa reittiä ei pääse takaisin.\nTarvitset matkustamista varten köyden, jota sinun pitää käyttää luolassa oleviin kotkiin. Käyä köyttä luonnollisesti siihen kotkaan, jonka nimi vastaa aluetta, jonne haluat matkustaa.\nLvl 53 Herbloren omaavat henkilöt voivat valmistaa Hunter potionin avantoesta ja kebbit teeth dustista (saa metsästämällä Sabretooth kebittejä).\nPotion nostaa Hunter leveliä tilapäisesti kolmella tasolla.\nKuinka kauan vie aikaa: 2-3 päivää (~kuusi tuntia päivässä).\n1 - 15 Punaset linnut (Jungle area)\n15 - 19 Punaiset perhoset (Woodland)\n19 - 37 Tropical wagtails (Jungle area)\n37 - 50 Prickly kebbits (Woodland)\nNeuvoja: Wagtailehin on turha laittaa smokea, se on liian hidasta. Larupia asusteet kannattaa ottaa mahdollisimman pian käyttöön, eli 28 Hunterin saavutettuasi. (Larupioja voi itse metsästää vasta lvl 31:n jälkeen).\nPetexin ohje 1-60 Hunterin kehitykseen\nKuinka kauan vie aikaa: 1 päivä\n1-7 Punaiset linnut (Jungle)\n7-19 Feldib weasels (Jungle)\n7-13 Feldib weasels (Jungle)\n13-19 Desert devils (Desert)\n19-27 Tropical wagtails (Jungle)\n27-43 Ferrets/rabbits (Woodland)\n43-47 Spotted kebbits (Woodland)\n47-57 Orange lizards (Desert)\n57-60 Dark kebbits (Woodland)\nSuomipoika35:n ohje 60-99 Hunterin kehitykseen\n60-69 Dark kebbits (Falconry)\n69-75 Dashing kebbits ja Dark kebbits (Falconry)\n75-99 Red chinchompat (Jungle)\nTietoja: Red chinchompilla saa 90 Hunterin jälkeen noin 110k experienceä per tunti.\nRahantienaus ja Hunterin kehitys 1-50\nTällä tavalla saat hunterilla maksimaalisen rahansaannin mutta tämä vie paljon aikaa.\n1-29 Polar Kebbits (Trollweiss-Rellekka)\n29-53 Swamp Lizardit (Mort-Myre Swamp)\n53-63 Chinchompat (Piscantoris Hunter area)\n63-99 Red Chinchompat (Jungle)\nHunting Expert Feldip Hillseillä, etelään Gu'Tanothista myy kaikille 99 Hunterin omaaville pelaajille Skillcape of Hunterin 99,000 gp hintaan.\nDarkness of Hallowvale 2,000-6,000 30+\nOne Small Favour 10,000-20,000 30+\nA Tail of Two Cats 2,500-5,000 30+\nTroll Stronghold 10,000-20,000 30+\nWhile Guthix Sleeps 100,000-400,000 65+\nTehnyt: Vulle, Oo'glogissa metsästäminen by Finwest, Napero päivitti.\nMuokattu viimeksi: 17:11 07.08.2017


Hyllyn täydeltä: marraskuuta 2016\nRakastan kirjakaupoissa kiertelyä, mutta koska olen köyhä opiskelija, en lähes koskaan raaski ostaa niistä mitään, jopa 30€ yhdestä kirjasta vaan on harmillisen suuri summa. Lisäksi suurin osa minua eniten kiinnostavista kirjoista on hieman vanhempia, eikä niitä välttämättä enää uutena edes löydä! Sen vuoksi yksi elämäni suurimmista pienistä iloista onkin kierrellä antikvariaatteja ja kierrätyskeskuksia ja metsästää niistä vanhoja lempikirjoja omaan hyllyyn.\nSe tunne, kun löytää jotain kauan etsimäänsä hyväkuntoisena ja hyvällä hinnalla on jotain niin riemastuttavaa! Minua ei ollenkaan haittaa ostaa kirjoja käytettynä, päin vastoin, kirjassa saakin olla merkkejä siitä, että sitä on luettu. Uusissa kirjoissa on puolensa, mutta pidän hyvin paljon myös vanhoista kirjoista, niiden tuoksusta ja siitä, että sivut kääntyvät helposti ilman uutuuden kankeutta. (:D) Mieluiten ostan siistissä kunnossa olevia kovakantisia, mutta silloin tällöin kelpuutan jonkun pokkarinkin matkaan.\nTänä syksynä en ole ostanut juuri mitään, mutta nyt tulikin sitten tehtyä kahtena peräkkäisenä päivänä varsin mainiot löydöt. Eilen nimittäin tein auringonpaisteen kunniaksi pitkän kävelylenkin ja poikkesin samalla SPR:n Kontissa, ja siitä innostuneena kävimme vielä tänään poikaystävän kanssa kierrätyskeskuksessa. Ja niiltä reissuilta tulikin sitten raahattua lähes nolostuttavan suuri kasa kirjoja kotiin:\n♥ Susan Abulhawa: Jeninin aamut\n♥ Kamila Shamsie: Poltetut varjot\n♥ Kjell Westö: Kangastus 38\n♥ Carlos Ruiz Zafón: Tuulen varjo\nNämä eivät nyt ole sitä ikuisuuslemppari-kategoriaa, vaan ennemminkin kirjoja, joita olen himoinnut päästä lukemaan jo pitkään! Suunnilleen yhden euron taisin maksaa kirjoista per kappale, ainoa hieman kalliimpi oli tuo Westö (5€), mutta se onkin lähes uudenveroisessa kunnossa, kuten toki muutkin näistä.\nLähes yhtä hauskaa onkin sitten mielestäni se, kun myöhemmin pääsee järjestämään kirjahyllystä tilaa uusille kirjoille. Tulikin nyt mieleen, että pitäisi taas ottaa itseä niskasta kiinni ja viedä omastakin hyllystä kierrätykseen ne kirjat, joista ei enää niin välitä.\nSellaista! Eipähän taas vähään aikaan lopu lukeminen kesken. Löytyikö kasastani tuttuja kirjoja? Olisi kiva kuulla kommenttia. :)\nLähettänyt Martta/Hyllyn täydeltä klo 21.07 8 kommenttia:\nJ.K. Rowling, John Tiffany & Jack Thorne: Harry Potter ja kirottu lapsi - Osat yksi ja kaksi\n(Harry Potter and the Cursed Child, Parts One and Two, 2016, 444 s.)\nLuettu 24.11. - 28.11.2016\nNo niin. Nyt on sitten tämäkin luettu. Kuten hyvin monille, myös minulle alkuperäiset Harry Potterit ovat olleet yksiä elämäni tärkeimmistä ja rakkaimmista kirjoista, jo vuodesta 2001 jolloin niiden maailmaan ensimmäisen kerran sukelsin. Kasvoin kirjojen mukana, uusimmat osat piti varata kirjakaupasta jo viikkoja ennen niiden ilmestymistä (etten vaan vahingossakaan jäisi ilman) ja kavereiden kanssa sitten kilpailtiin siitä, kuka luki uutuuden nopeiten. Minulta löytyy tälläkin hetkellä yöpöydältä Hermionen taikasauva, joka on muuten kärkeen syttyvän valonsa ansiosta todella kätevä yöllä vessaan mennessä. :D\nOlisin ollut ehkä jopa hieman onnellisempi, jos Kuoleman varjelukset olisi jätetty ilman sitä "yhdeksäntoista vuotta myöhemmin" -epilogia. Tiedän, että moni on tästäkin kanssani samaa mieltä. Olisin halunnut jättää rakkaiden hahmojen kohtalot avoimeksi, ja itse pohtia, mihin tulevaisuus heidät vie. Samasta syystä olin todella ennakkoluuloinen tämän kirjan suhteen, olin jopa vähän alustavasti päättänyt, etten siitä kyllä aio tykätä. Hyvin pitkään mietinkin, kannattaako minun ylipäätään sitä lukea, mutta itseni tuntien tiesin, että ennen pitkää sortuisin kuitenkin uteliaisuuteen, joten sama vain lukea kirja heti "alta pois". Ja tällä kertaa kävikin sitten hyvä tuuri kirjastovarausten kanssa, ja sain tämän melkein heti itselleni lainaan.\nHarry Potter ja kirottu lapsi on tosiaan näytelmä, ja se tekeekin siitä hyvin erilaisen lukukokemuksen verrattuna aiempiin Harry Potter -kirjoihin. Minulle Harry Pottereissa on aina ollut tärkeää se velhomaailmassa vallitseva lämmin ja ihana tunnelma, johon on päässyt sisään kirjoja lukemalla. Koska Harry Potter ja kirottu lapsi on näytelmä, luodaan tunnelma tietenkin näyttämöllä, näyttelijöiden, lavasteiden, musiikin ja tehosteiden avulla, jolloin kirjaversion tehtäväksi jää kertoa juoni ja vuorosanat. En ole juuri muita näytelmiä lukenut, ja alkuun hieman häkellyin, kun tarina vuorosanoineen eteni niin nopeasti, etten itse meinannut pysyä mukana. Lukiessa minun piti ihan oikeasti kiinnittää huomiota siihen, kenen repliikkiä milloinkin luin. Totuin tyyliin kuitenkin hyvin nopeasti. Näytelmä oli todella nopealukuinen. Itse luin tätä useamman päivän kiireiden (ja uusien Gilmore girls -jaksojen..) takia, mutta tämä on kirja, jonka lukisi halutessaan helposti yhdessä päivässä.\nKoska kirja eroaa koko kertomistyyliltään niin radikaalisti aiemmista osista, ei sitä juurikaan tule vertailtua niihin. Ja se tekeekin mielestäni kirotusta lapsesta hyvän. Kun onnistuin lukemaan näytelmää sillä mielellä, että se on erillinen osa tarinaa, pystyin jopa nauttimaan siitä. Pidin uusista hahmoista, enkä edes kertaakaan ärsyyntynyt siitä, millaisessa valossa vanhat hahmot oli esitetty. Juoni oli mielestäni hyvä ja koukuttava, mutta ei se silti yltänyt lähellekään aiempia Harry Potter -kirjoja. Mutta se ei haittaa. Harry Potter ja kirottu lapsi on tarina, jota oli mukava lukea, ja jonka saatan joskus lukea uudelleenkin. Olisi kyllä mahtavaa nähdä tämä näytelmänä.\nOma arvosanani: ♛ ♛ ♛\nLähettänyt Martta/Hyllyn täydeltä klo 18.55 4 kommenttia:\nTunnisteet: Iso-Britannia, J.K. Rowling, Jack Thorne, luetut, ulkomaiset\nAnne Brontë: Wildfell Hallin asukas\n(The Tenant of Wildfell Hall, 1848, 495 s.)\nLuettu 13.11. - 24.11.2016\nLuin alkukesästä Charlotte Brontën Kotiopettajattaren romaanin ja se oli rakkautta ensi sivulta lähtien. Siitä asti muutkin Brontët ovat kiinnostaneet. Humiseva harju on ollut lukulistalla jo pitkään, mutta olen mieltänyt sen jotenkin niin synkäksi, että vielä ei ole tullut sen aika. Siskoksista nuorimman, Anne Brontën Wildfell Hallin asukas löytyi Kontista muutamalla hassulla eurolla. Kansikuvasta tuli mieleen lähinnä ne markettien kassoilla myytävät romantiikka-pokkarit, mutta takakansiteksti kuullosti lupaavalta. En ollut tiennyt tällaisen kirjan olemassaolosta mitään, ja hieman goodreads-arvosteluja luettuani huomasin, että moni muukin sanoi samaa. Kenties Anne onkin kirjailijana jäänyt hieman vanhempien siskojensa tunnetumpien teosten varjoon.\nWildfell Hallin asukas alkaa siitä, kun herrasmiesmaanviljelijä Gilbert Markhamin naapuriin, vanhaan ja kylmään Wildfell Hallin linnaan muuttaa kaunis ja salaperäinen Helen Graham pienen poikansa kanssa. Helenin salaperäinen menneisyys herättää Gilbertin kiinnostuksen, ja lähes puolet kirjasta viekin Helenin päiväkirja, jonka hän antaa Gilbertille luettavaksi, kertoakseen elämäntarinansa. Helenin päiväkirja on synkkää ja surullista luettavaa. Se alkaa vuosien takaa, Helenin ollessa vielä nuori ja onnellinen, ja kertoo alusta lähtien tarinan tämän elämästä hirviömäiseksi muuttuvan aviomiehen kanssa.\nKirja on ollut aikanaan feministinen kannanotto siihen, onko naisella oikeus jättää aviomiehensä tullessaan kaltoin kohdelluksi. Itse tätä lukiessani tulin välillä niin vihaiseksi, että sain lähes kyyneleet silmiini. Vaikka nykypäivänä meillä länsimaissa onkin naisina oikeus erota ja saada oikeutta, on silti joissakin maailman kolkissa vielä lähes sama tilanne, kuin tässä 1800-luvun kirjassa. Ja se on aika järkyttävää.\nKirjana Wildfell Hallin asukas on siis varsin synkkä, ei todellakaan mikään romanttinen hömppä, kuten aluksi hieman oletin. Pidin tästä kirjasta kuitenkin, kunhan pääsin kunnolla alkuun. Teksti oli mielestäni välillä hyvinkin hidaslukuista, jostain syystä varsinkin niissä osissa, joissa Gilbert toimi kertojana. Verratessani esimerkiksi Kotiopettajattaren romaaniin, tuntui kieli minusta hyvin paljon vanhahtavammalta, mutta tietysti kirjailijoiden eri tyylien lisäksi suomennoksella (ja suomentamisvuodella) voi olla hyvinkin suuri rooli tässä. Kirja on myös hyvin uskonnollinen ja päähenkilö Helen todella hurskas ja välillä ärsyttävänkin täydellinen, mitä moni nykyajan lukija saattaa vierastaa. Yritin itse lukea tätä sillä ajatuksella, että kirja edustaa aikaansa, 1800-lukua, jolloin uskonto luonnollisestikin oli nykyistä suuremmassa osassa myös kirjallisuudessa.\nLoppujen lopuksi nautin tämän lukemisesta, ja mietin juuri, että voisin ottaa loman tavoitteeksi katsoa tästä myös 1996-vuonna tehdyn BBC:n minisarjan, joka näyttäisi löytyvän kirjaston hyllystä dvd:nä.\nOma arvosanani: ♛ ♛ ♛½\nLöytyykö muita Brontën sisarusten kirjoja, (erityisesti Wildfell Hallin) lukeneita, mitä mieltä olette? :)\nLähettänyt Martta/Hyllyn täydeltä klo 20.06 2 kommenttia:\nTunnisteet: 1800-luku, Anne Brontë, feminismi, Iso-Britannia, luetut, ulkomaiset\n(Drakarna över Helsingfors, 1996, 527s)\nLuettu: 5.11. - 12.11.2016\nLeijat Helsingin yllä on ensimmäinen lukemani kirja Kjell Westöltä. Tiestin kyllä suunnilleen mitä kaikkea Westö on kirjoittanut, mutta en vain ollut saanut aikaiseksi itse tutustua hänen tuotantoonsa sen lähemmin. Olen jostain syystä ylipäätään todella huono lukemaan suomalaista kirjallisuutta, ja tänä keväänä sitten päätin, että haluaisin tehdä asiaan muutoksen. Leijat Helsingin yllä tulikin sitten vastaan kovakantisena ja hyvän hintaisena kierrellessäni Helsingin antikvariaatteja, joten se lähti omaan hyllyyni sen enempiä miettimättä.\nLeijat Helsingin yllä kertoo suomenruotsalaisesta Riku Bexarista ja hänen perheestään ja lähipiiristään, osittain jopa kolmessa eri sukupolvessa. Varsinaista juonta kirjassa ei ole, vaan se on lähinnä kuvaus henkilöidensä elämästä Helsingissä, 1970-luvulta 1990-luvulle. Ja itseeni se ainakin upposi. Olin tämän kirjan kohdalla (omien ennakkoluulojeni vuoksi) varautunut hitaaseen alkuun ja pitkään luku-urakkaan, joka kuitenkin lopulta palkittaisiin. Niin ei kuitenkaan käynyt, vaan jäin totaalisesti koukkuun jo ensimmäisten sivujen kohdalla. Kirjan alkupuolisko oli muutenkin omasta mielestäni paras osa kirjaa, loppua kohden oloni muuttui jotenkin hieman ankeaksi, mutta siinä vaiheessa hahmoihin oli ehtinyt jo kiintyä niin syvästi, että jokainen uusi käänne todella kiinnosti.\nKirjassa vuorottelevat kertojina Riku, Rikun sisko Marina sekä ulkopuolinen kertoja. Itse pidin tästä ratkaisusta. Rikua ja Marinaa pääsi lähelle heidän ollessaan kertojina, mutta ulkopuolisen kertojan kautta pääsi enemmän osaksi muidenkin kirjan henkilöiden ajatuksia. Ajan vaiheita, paikkoja, henkilöitä ja tapahtumia on kuvailtu kirjassa niin todentuntuisesti, että välillä tuntui, kuin lukisin tositarinaa, Riku Bexarin ja kumppaneiden oikeaa elämäkertaa fiktiivisen romaanin sijaan. Tarinasta paistaa läpi kirjailijan mahtava tietämys Helsingin historiasta ja eri paikoista. Helsingin tunteminen saakin kirjan tuntumaan entistä mielenkiintoisemmalta. Olen itse asunut Helsingissä nyt reilut kolme vuotta, ja kadunnimet vilisivätkin kirjan sivuilla osittain tuttuina, osittain tuntemattomina. Itselläni alkoi aina tätä lukiessa tehdä mieli lähteä kävelylle Munkkiniemen/Munkkivuoren seuduille tutustumaan paikkoihin paremmin. Luultavasti Helsinkiä lainkaan tuntematta olisin menettänyt tarinasta siivun. Suosittelen kuitenkin kaikille, asuinpaikasta riippumatta! (vai olenko ainoa, joka ei ollut tätä vielä lukenut?)\nOmassa hyllyssäni odottelee Westöltä myös Missä kuljimme kerran, johon aion ehdottomasti syventyä heti, kun tulee oikea hetki siihen!\nOma arvosanani: ♛ ♛ ♛ ♛\nLähettänyt Martta/Hyllyn täydeltä klo 1.37 3 kommenttia:\nTunnisteet: Kjell Westö, kotimaiset, luetut, Suomi\nThe Prince of Tides, 1986, 672 s. Kuva vuoden 1991 elokuvasta.\nVuorovetten prinssi kertoo Wingon perheestä Yhdysvaltojen syvässä etelässä. Perheen poika Tom Wingo on nyt jo aikuinen mies saadessa puhelinsoiton: hänen kaksoissisarensa Savannah on yrittänyt itsemurhaa. Tomin täytyy matkustaa New Yorkiin auttamaan Savannahin psykiatria tri Susan Lowensteinia, toimimaan Savannahin muistina. Tarinassa kuljetaan vuorotellen Tomin, Savannahin ja isoveli Luken lapsuudessa Etelä-Carolinassa, vuorotellen taas kirjan nykyhetkessä, 80-luvun New Yorkissa. Tarinan edetessä sisarukset kasvavat nuoriksi ja aikuisiksi Tomin kertomissa muistoissa.\nVuorovetten prinssi on samaan aikaan kaunis ja kammottava kertomus tulehtuneesta perheestä, vuosikausien katkeruudesta ja siitä, kuinka katkeruuden taustalta löytyy silti rakkautta. En voi kuin ihailla sitä, miten uskomattomasti Pat Conroy onnistuu kertomaan tarinan. Tom, Luke ja Savannah on onnistuttu kirjoittamaan niin elävästi, että tuntuu, kuin lukisin omista ystävistäni. Lukiessani tunsin olevani tapahtumapaikoilla oikeasti läsnä, pystyin haistamaan meriveden, auringon ja katkan tuoksun samoin kuin New Yorkin ruuhkat.\nVuorovetten prinssi tuli luettua kesän lämpimimpinä päivinä, parvekkeella mansikoita syöden, ennen töitä aamupalapöydässä ja iltaisin myöhään valvoessa. Sen jälkeen on tullut luettua kymmeniä muitakin, mutta tämä jäi mieleeni kirkkaana ja loistavana. Ja kun jotain rakastan, on minun jostain syystä todella vaikea perustella miksi. Vuorovetten prinssiin rakastuin todella nopeasti, todella syvään. Se kuuluu niihin kirjoihin, joiden voin todella sanoa olevan yksi elämäni parhaista. Toki tiedostan, että kirjalla on myös huonot puolensa, muun muassa eräs hieman pitkälle venytetty ja epäuskottava juonenkuvio lopussa, mutta nautin joka sivusta siitä huolimatta. Tämä oli kirja, jota teki mieli ahmia, mutta silti säästellä, jotta se ei loppuisi, tarina, josta ei olisi halunnut päästää irti.\nKirjasta on tehty vuonna 1991 myös elokuva, jonka olen nähnyt muutamaan kertaan. Kirja vaikutti minuun lopulta niin syvästi, että luettuani sen ei aikaisemmin rakastamani elokuva tuntunut enää juuri miltään. Lukiessani huomasin pian, että elokuva on tehty täysin eri lähtökohdista, ja suosittelenkin kirjaa ehdottomasti myös niille, joille elokuva oli pettymys. Tämä ihana alkumusiikki muuten kiteyttää kirjan tunnelmaa mielestäni aika hyvin. <3\nVälillä sitä muuten ihmettelee niitä sattumia, jotka ohjaavat hyvien kirjojen äärelle. Ostin pari vuotta sitten uuden kirjahyllyn, johon jäi harmillisen paljon tyhjää tilaa. Käydessäni sitten äitini luona, oli hän siivonnut omasta varsin ylipursuavasta kirjahyllystään sivuun ne, jotka joutaisivat kierrätykseen. Sieltä pinon keskeltä pilkisti tämä, hieman kärsinyt paksu kirja, jota äiti itsekään ei ollut tainnut koskaan lukea. Olin nähnyt Vuorovetten prinssi -elokuvan ja siitä kovasti pitänyt, mutta ajattelin, etten tuota varmaan tule koskaan lukemaan. Silti otin sen itselleni, sillä tarvitsinhan jotain täytettä uuteen hyllyyni! :D Yli vuotta myöhemmin, itse kirjahyllyäni siivotessani poimin tämän käteeni ja aloin huvikseni selailla, ilman sen suurempia suunnitelmia ryhtyä lukemaan. Pari tuntia myöhemmin löysin kuitenkin itseni sohvalta, edelleen kirja kädessä, ja loppu onkin historiaa.\nOma arvosanani:♛ ♛ ♛ ♛ ♛\nOnko kirja, elokuva tai Pat Conroy sinulle tuttu?\nLähettänyt Martta/Hyllyn täydeltä klo 15.31 2 kommenttia:\nTunnisteet: lempikirjat, luetut, Pat Conroy, ulkomaiset, Yhdysvallat\nNyt kun on blogissa alkuesittäytyminen hoidettu, voidaankin jo siirtyä kirjojen pariin! Tämä syksy on kulunut ahertaessa niin koulunpenkillä kuin kahdessa eri harjoittelussakin, milloin mistäkin asiasta stressaten, mutta nyt on aika hetkeksi levähtää. Tänään alkoi nimittäin vihdoin ja viimein kauan odotettu ja todellakin ansaittu, lähes kahden kuukauden joululoma opiskeluista. Voi kyllä! :)\nJa koska rakastan suunnittelua ja erilaisten listojen tekemistä, niin tässä hieman listausta siitä, mitä haluaisin lomalla lukea:\nNo okei, heti ensimmäisessä kohdassa hieman huijaan. Tätä en ole nimittäin varsinaisesti suunnitellut lomalukemiseksi, vaan tämä minulla on juuri nyt kesken. Mutta koska loma alkoi juuri, laskettakoon se listalle mukaan! Wildfell Hallin asukas on tähän mennessä ollut ihana, mutta varsin hidaslukuinen. Kirja on tottakai vanha, ja sisältää erittäin pitkiä lauseita ja välillä hieman puuduttaviakin luontokuvauksia. Innolla kuitenkin odotan, mihin tarina kuljettaa.\nLaitoin tämän varaukseen jo useampi kuukausi sitten (jääden silti varaussijalle 127), ja yllätyksekseni sainkin jo näin pian suomennoksen ilmestymisen jälkeen viestiä kirjastolta, että tämä olisi nyt noudettavissa. Alkuperäinen sarja on minulle niin rakas, että vähän on ristiriitaiset tuntemukset sen suhteen, haluanko tätä oikeasti edes lukea. Tulin sitten siihen tulokseen, että lopulta uteliaisuus kuitenkin voittaisi, joten parempi lukea tämä heti alta pois.\nLuin viime joulun välipäivinä Joyce Carol Oatesin Sisareni, rakkaani, joka oli ihan huikea! Jäin koukkuun jo ensimmäisten sivujen kohdalla, ja lomalla kun ei ollut pakko mennä minnekään, tulikin istuttua muutama pakkaspäivä aika tiiviisti nenä kiinni kirjassa. Edes kirjan ahdistava tunnelma ei lannistanut joulun onnellisuuden keskellä. Nautin kirjasta niin paljon, että haluaisin kokea seuraavankin Oatesini juuri joulunpyhien aikaan, ja siihen valikoitui nyt sitten Blondi. Olen kuullut Blondista todella paljon hyvää, ja olen jo päättänyt innostuvani siitä yhtä paljon kuin viimevuotisestakin. Edes hurja sivumäärä ei kauhistuta, lomallahan sitä ehtii.\nOlen lukenut tämän joskus ennenkin... yläasteella? Minkäänlaisia muistikuvia tästä ei ole, muuta kuin että pidin. Murha lumen saartamassa kartanossa kuulostaa talvisuudessaan niin houkuttelevalta tarinalta, että tämä voisi olla oivallinen myöskin joulun aikaan. Hiirenloukku sisältää päätarinan lisäksi 7 muutakin Agatha Christien novellia.\nJane Austen: Viisasteleva sydän / Järki ja tunteet / Ylpeys ja ennakkoluulo\nMikäli Wildfell Hallin jälkeen vielä jaksan, jouluna voisi olla ihanaa uppoutua johonkin Austeniin. Ylpeys ja ennakkoluulo tuli luettua vuosia sitten lukiossa, kun taas Järki ja tunteet ja Viisasteleva sydän ovat itselleni vielä tuntemattomia. Onnekseni kaikki löytyvät omasta hyllystä. Mikäköhän näistä olisi paras?\nMielenkiintoista katsoa sitten loman jälkeen, mitä tulikaan luettua. Mitenkään orjallisesti en aio suunnitelmaa noudattaa, vaan sen mukaan mennään, mikä tuntuu hyvältä. Ja tärkeintä kuitenkin se, että tulee levättyä ja rentouduttua kunnolla.\nOnko kukaan muu ehtinyt vielä miettiä joulun lukemisia? :)\nLähettänyt Martta/Hyllyn täydeltä klo 1.03 4 kommenttia:\nAjatus omasta kirjablogista syntyi viime yönä noin kello 2. Pyöriskelin levottomana sängyssä ja mietin aamuista herätystä, joka koittaisi jo muutaman tunnin päästä, kunnes keksin sen. Oma kirjablogi!\nHaluan blogata kirjoista, koska lukeminen on nykyään rakkain harrastukseni. Rakkaus lukemiseen syttyi reilu vuosi sitten, sitä ennen olin lukenut noin pari kirjaa vuodessa. Goodreadsia olen näpytellyt omaksi ilokseni nyt noin vuoden, ja kirjablogeja selaillut muutaman kuukauden verran. Pikkuhiljaa heräsi kiinnostus kirjoittaa itsekin, kunnes se lopullinen inspiraatio sitten iski viime yönä.\nLuen kirjoja laidasta laitaan: kirpputorilöytöjä, kauan himoittuja kirjastovarauksia, silloin tällöin (mutta harvemmin) uutuksiakin. Saavuttamattomana tavoitteena on myös lukea kaikki omaan hyllyyn haalitut kirjat. Luen sitä, mitä mieli tekee, useimmiten romaaneja. Genrellä ei ole niin väliä, minuun uppoaa lähes mikä tahansa, aina klassikoista hömppään - niin kauan, kuin kirja on mielestäni hyvä. Kovinkaan huonoja kirjoja en jaksa taistella loppuun, maailmassa on ihan liikaa hyviäkin odottamassa.\nLukeminen kuuluu lähes jokaiseen päivään. Luen kotona omassa pienen lukunurkkaukseni nahkanojatuolissa. Erityisen iloinen olen siitä, että olen (kiitos erittäin stressaavan opiskeluvuoden) oppinut lukemaan myös silloin, kun olen väsynyt, ja tuntuu, ettei virtaa riitä muuhun. Lukeminen on minulle ihana rentoutumiskeino, varsinkin kun yhtälöön lisää vielä kupillisen teetä ja pienen palan suklaata.\nTulen kirjoittamaan blogiin jo lukemistani kirjoista, lempikirjoistani sekä niistä kirjoista, joita en ole vielä lukenut, mutta haluaisin. Rakastan myös kaikenlaisia listaamisia, joten luultavasti blogi tulee sisältämään niitäkin jonkin verran. Kaikki blogissa esiintyvät "kirja-arviot" perustuvat vain ja ainoastaan omiin mielipiteisiini, enkä kuvittele olevani kriitikko tai tietäväni enempää kuin kukaan muukaan.\nJos tänne joku joskus eksyy, niin olisi mahtavaa vaihtaa ajatuksia ja mielipiteitä, kaikenlaiset kommentit otetaan lämmöllä vastaan. Tervetuloa!! :)\nLähettänyt Martta/Hyllyn täydeltä klo 20.02 6 kommenttia:\nJ.K. Rowling, John Tiffany & Jack Thorne: Harry Po...\nMinna Eväsoja - Wabi ja Sabi Mietiskelypäiväkirja #runosunnuntai\nSoki Choi: Suolistovallankumous, Näin suolistobakteerit vahvistavat aivojasi\nKirja-arvio: Niillas Holmbergin Jalkapohja


Karnevaaliviikonloppuna menestystä rientolaisille... - Savonlinnan Riento Ry\nKarnevaaliviikonloppuna menestystä rientolaisille...\nJuuso Teijonmaa voitti M19 korkeuden ja Pihla Hokkanen N17 1500m sekä Netta Myllynen T14 100m...\nSavonlinnan Riennolle yleisurheilun lajikarnevaalien avauspäivä toi hienon menestyksen. Pihla Hokkanen voitti Jämsässä 17-vuotiaiden 1500 metriä ajalla 4.38,39. Aika alittaa reilusti Kalevan kisojen tulosrajan 4.45,00 ja on kymmenen sekuntia hänen halliennätystään parempi. Ulkoradoilla Hokkanen ei ollut juossut koskaan alle 4.50.\nHokkanen juoksi samassa erässä naisten voittajan kanssa eikä hävinnyt hänelle kuin kaksi sekuntia. Hokkasen aika kaikki naisten sarjat mukaan lukien oli toiseksi kovin. Rientolaisen aika on ikäluokan kärki Suomessa. Lauantaina Pihla alitti Kalevan kisojen tulosrajan jo kolmannella juoksumatkalla, kun 3000 metrin esteiden debyytti kulki aikaan 11.24,13. Sillä irtosi viides sija naisten kisassa.\nRiennon Juuso Teijonmaa jakoi voiton Simpeleen Urheilijoiden Tommi Nokelaisen kanssa 19-vuotiaiden korkeuskisassa Nastolassa ennätystuloksellaan 194. Entinen ennätys parani sentillä. Tulos sijoittuu kesän tilastoissa kolmospaikalle ja on yhdeksän senttiä Teijonmaan kauden parasta kovempi. Sunnuntain kisassa Juuso sijoittui miesten kilpailussa yhdeksänneksi tuloksella 190.\nNetta Myllynen voitti 14 vuotiaiden tyttöjen 100m hienolla ajalla 12,79, tulos on ikäluokan kärki Suomessa.Netta sijoittui myös hienosti T14 vuotiaiden 80maj kahdeksanneksi ajalla 12,77 sekä T14 200maj viidenneksi ajalla 31,37.\nJonna Monto paransi ennätystään sijoittumalla 19-vuotiaiden 1500 metrillä neljänneksi ajalla 4.50,55.\nEmilia Karvinen sijoittui seitsemänneksi N17v. seiväskarnevaaleilla 1.7. Somerolla hyvällä tuloksella 270. Kisa oli Emilian ensimmäinen seiväshyppykilpailu.\nLaura Aarnio sijoittui torstaina N19 pituuskisan seitsemänneksi tuloksella 470.\nJoni Jäntin sijoitukset M1500m 30. aika 4.25,94 ja M3000m 15. aika 9.33,68.\nAnu Painokangas N19 800m 8. aika 2.29,14.


Britannian karkotusjärjestelmä on väkivaltainen ja rasistinen – Kansan Uutiset\nAll Over Press/Andy Rain\nBritannian niin sanotun Windrush-sukupolven karibialaistaustaisia ihmisiä saapumassa muistojumalanpalvelukseen Lontoossa viime kesäkuussa. Viime vuonna kävi ilmi, että Britanniasta oli karkotettu jopa kymmeniä vuosia maassa asuneita entisistä siirtomaista töihin tulleita ihmisiä.\nJoukkokarkotusten vastustajien leimaaminen terroristeiksi herättää huolta Britanniassa. Vaikka aktivistit säästyivät vankeustuomioilta, poistetaan maasta edelleen ihmisiä kyseenalaisin perustein.\nVuoden 2017 maaliskuussa viidentoista hengen ryhmä murtautui Lontoon Stansted-lentokentän alueelle ja lukitsi itsensä lentokoneeseen, jota valmisteltiin lähtemään. Lennolla oli määrä palauttaa 60 ihmistä Nigeriaan ja Ghanaan. Osan turvapaikkaprosessi oli kesken.\n– Lennolla oli määrä olla ihmisiä, joiden tiesimme olevan kuolemanvaarassa tai vaarassa joutua vainon tai kidutuksen uhreiksi, kertoo Edward Thackle, yksi aktivisteista.\n– Sisäministeriön brutaali toiminta perustuu tavoitteisiin ja repii erilleen perheitä ja yhteisöjä. Tiesimme, että järjestelmä on ongelmallinen. Lisäksi tiesimme yksittäisten ihmisten tapauksista, kuten naisesta, joka on lesbo ja jonka aviomies uhkasi tappaa tämän Lagosissa.\nStanstedin protestoijat saivat terrorismituomion.\n– Tiesimme myös, etteivät ihmiset saa asiaansa oikeuteen [kun heitä ollaan karkottamassa]. Oikeusapua leikataan, he eivät saa asianajajaa, turvapaikkahakemusten käsittelyä kiirehditään. Oikeutta ei ole, ja karkotusjärjestelmä on brutaali, väkivaltainen ja rasistinen, Thackle jatkaa.\nNyt, lähes kaksi vuotta myöhemmin 11 ihmistä, joiden olisi pitänyt olla lennolla, on edelleen Britanniassa. Kahdelle on myönnetty oleskelulupa turvapaikkahakemuksen ja yhdelle sukulaisuussuhteen perusteella. Kaksi on paljastunut ihmiskaupan uhreiksi.\nmutta ei vankeutta\nViime joulukuussa aktivistit, jotka tunnetaan nimellä ”Stansted 15”, tuomittiin lentokentän vaarantamisesta. Kyseessä on harvoin käytetty terrorismirikosnimike, josta enimmäisrangaistuksena on elinkautinen vankeusrangaistus – ennennäkemättömän kova syyte rauhanomaisesta suorasta toiminnasta.\nHelmikuun 6. päivänä luetut tuomiot kuitenkin yllättivät: kaikki viisitoista säästyivät vankilalta. Sen sijaan heille määrättiin sadasta 250 tuntiin yhdyskuntapalvelua sekä ehdolliset vankeusrangaistukset niille, joilla on historiaa laittomasta suorasta toiminnasta.\nLievä tuomio ei kuitenkaan muuta rikosnimikettä.\nAktivistit totesivat tuomioiden julistamisen jälkeen, että ”epäoikeudenmukaisella terrorismituomiolla ja siihen johtaneella kymmenviikkoisella oikeudenkäynnillä on ollut syvä vaikutus elämäämme”.\n”Tämä tuomio tulee rajoittamaan mahdollisuuksiamme työskennellä, matkustaa ja elää jokapäiväistä elämää. Ne, jotka hakevat täältä turvapaikkaa, kohtaavat kuitenkin vielä pahempaa: heidät saatetaan äärimmäiseen köyhyyteen ja heidän elämänsä välitilaan. Tätä tapahtuu joka päivä sisäministeriön säälimättömyyden takia.”\nei ole oikeuksia\nBritanniassa ei ole aikarajaa säilöönotolle. Turvapaikanhakijoita pidetään vankilamaisissa olosuhteissa odottamassa karkotusta, johon riittävät yhä heppoisemmat perusteet.\nEnnakkovaroitusta ei usein tule, vaan ihmisiä haetaan säilöön kotoa tai otetaan kiinni viranomaiskäyntien yhteydessä. Turvapaikanhakija, tai jopa väliaikaisen päätöksen saanut, voi siis lähteä ko-\ntoaan rutiinikäynnille ja päätyä illaksi vankeuteen ilman tietoa sen kestosta – tai pahimmillaan suoraan lentokoneeseen kohti maata, josta on paennut.\n– Säilöönotto on pahempaa kuin vankeustuomio, koska et tiedä, milloin pääset pois. Saatat olla siellä päivän, tai vuoden, tai kaksi vuotta. Tapasin naisia, jotka olivat olleet [säilöönottokeskuksessa] kaksi vuotta. Yksikin päivä on helvettiä. Näin asioita, joita en voisi uskoa: ihmisiä retuutettiin käsiraudoissa, kidutettiin, heille annettiin lääkkeitä [vastoin heidän tahtoaan].\nNäin kertoo Fiona, joka toimii lontoolaisessa afrikkalaisten naisten ryhmässä. Naiset tukevat toisiaan turvapaikkaprosessissa ja kampanjoivat oikeuksiensa puolesta. Fiona puhui solidaarisuusmielenosoituksessa, joka järjestettiin Stansted-aktivistien oikeudenkäynnin ulkopuolella.\nFiona on itse ollut Yarl’s Wood -nimisessä naisten säilöönottokeskuksessa, eikä hänen puheitaan ole syytä olla uskomatta: vuonna 2015 Channel 4-kanavan dokumentti todisti vartijoiden rasistista kielenkäyttöä ja muutenkin epäkunnioittavaa käytöstä. He kutsuivat vankeja ”eläimiksi”, kieltäytyivät ottamasta terveysongelmia vakavasti, naureskelivat itsetuhoiselle käytökselle sekä kävelivät sisään naisten huoneisiin koputtamatta näiden ollessa alasti.\nYhä useammin karkotukset tehdään yön pimeydessä.\nYli puolet Yarl’s Woodin asukkaista on kohdannut seksuaalista väkivaltaa lähtömaissaan ja usein paennut sen takia.\nStansted-protestoijat lukitsivat itsensä lentokoneeseen paitsi pelastaakseen joidenkin sillä karkotettavien hengen, myös kiinnittääkseen yhteiskunnan huomion joukkokarkotuslentoihin.\nBrittihallitus on enenevässä määrin siirtynyt poistamaan ihmisiä maasta tarkoitukseen vuokratuilla koneilla, jotka lähtevät yön pimeydessä. Näin ollen karkotuksiin ei ole mahdollista puuttua sellaisin keinoin kuin Aino Pennanen Suomessa ja Elin Ersson Ruotsissa, jotka molemmat estivät pakkopalautuksen tavallisella reittilennolla kieltäytymällä istuutumasta. Aktivistien estettyä lentoa lähtemästä on lentoja siirretty myös sotilastukikohtiin.\nKarkotuksia on myös toimeenpantu ilman riittäviä perusteita. Aktivistien estämällä lennolla oli henkilöitä, jotka olivat valittaneet kielteisestä päätöksestä ja valitusprosessi oli kesken. Huomattava osa – Stansted 15:n mukaan yli 40 prosenttia – valituksista hyväksytään. Hallituksen virallinen linja oli kuitenkin vuosikausia karkottaa ihmiset ensin ja käsitellä valitukset vasta sen jälkeen.\nPaine karkotuksiin on kasvanut, kun sisäministeriön toimintaa on tehostettu. Maasta poistettavien henkilöiden lukumäärästä on tavoitteet. Maahantulohakemusten käsittelyssä luovuttiin haastatteluista vuoden 2014 tienoilla.\nAina maassa laillisesti oleskelevilla ei kuitenkaan ole asiakirjoja, jotka todistaisivat heidän historiastaan Brittein saarilla. Koska Britannia ei käytä virallista henkilötunnusjärjestelmää tai muuta keskitettyä rekisteriä, on virallisten papereiden säilyttäminen käytännössä ainoa tapa todistaa olevansa maassa laillisesti.\nKeväällä 2018 sisäministeri Amber Rudd joutui eroamaan, kun kävi ilmi että Britanniasta oli karkotettu ihmisiä, jotka olivat asuneet maassa jopa vuosikymmeniä. Heitä kutsuttiin Windrush-sukupolveksi sen laivan mukaan, joka vuonna 1948 toi Karibialta vierastyöläisiä jälleenrakentamaan sodanjälkeistä Britanniaa.\nWindrush-siirtolaiset saivat entisistä siirtomaista saapuvina automaattisesti kansalaisuuden. Vuosina 2009–2010 sisäministeriön arkistoissa kuitenkin tuhottiin heidän saapumiseensa liittyvät arkistot, joten kun maahanmuuttopolitiikka sittemmin alkoi kiristyä, ei monilla ihmisillä ollut todisteita siitä, että heidät oli yli puoli vuosisataa aiemmin kutsuttu maahan töihin.\nSkandaali pakotti hallituksen pyytämään anteeksi vihamielistä politiikkaansa ja keskeyttämään karkotuslennot Karibialle. Ne ovat kuitenkin alkamassa uudestaan: samana aamuna, kun Stansted-aktivistit saapuivat oikeuteen kuulemaan tuomionsa, lähti Birminghamista koneellinen pakkopalautettavia Jamaikalle.\nMay lupasi luoda\nPääministeri Theresa May totesi sisäministerinä ollessaan vuonna 2012, että hänen tarkoituksenaan on luoda ”todella vihamielinen ympäristö” laittomasti maassa oleskeleville. Karkotuspolitiikka on osa sitä, mutta Britanniassa on Mayn johdolla muutettu muutakin lainsäädäntöä.\nVuokranantajia vaaditaan tarkistamaan vuokralaistensa lupa oleskella maassa. Pankkien täytyy ennen tilin avaamista tarkistaa, ettei asiakas ole laittomasti maassa olevien rekisterissä. Ajokortin omaavien status tarkistetaan säännöllisesti. Jopa lääkäreiden täytyy tarkistaa, että potilailla on lupa oleskella maassa.\nMaahanmuuton valvonta on siis ulkoistettu eri yhteiskunnan osa-alueille. Kun kaikkien täytyy valvoa toisiaan, on lopputuloksena yhteiskunta, joka suhtautuu epäillen kaikkiin rodullistettuihin ja maahanmuuttajiin. Tämä on suuri muutos verrattuna monikulttuuriseen Britanniaan, joka vuosikymmeniä suhtautui maahanmuuttoon avoimesti.\nDemokraattiseen yhteiskuntaan kuuluu mahdollisuus vastustaa kovenevaa politiikkaa, eikä aktivistien tuomitseminen terroristeina sovi siihen.\nStansted 15 totesivat tuomionsa jälkeen: ”Kun valtio käyttää julmaa terrorilainsäädäntöä rauhanomaisia mielenosoittajia vastaan, sieppaa ihmisiä kodeistaan aamuyöllä, vangitsee heidät ilman aikarajaa ja pakottaa heidät keskellä yötä lentokoneisiin, jotka vievät heidät mahdolliseen hengenvaaraan, jotakin on pahasti vialla. Meidän kaikkien tulisi olla todella huolissamme demokratiastamme ja tulevaisuudestamme.”\nBoris Johnsonin uskomaton kahden kirjeen brexit-taktiikka\nArto Huovinen 9.9.2019 16.15\nKansa (Boris Johnson) vastaan eliitti (parlamentti)?\nArto Huovinen 6.9.2019 14.44\nMitä edessä brexit-sotkussa?\nArto Huovinen 5.9.2019 13.15


Kolumni: Diinarit Jameksissa - Episodi.fi\nEpisodi / Artikkelit / Kolumni: Diinarit Jameksissa\nJussi Huhtala 15.11.2013 17:43\nMinun nuoruudessani, kaukaisilla 1970- ja 1980-luvuilla, ei ollut hipstereitä. Nuorisoryhmät jakautuivat punkkareihin ja teddyihin, joita kutsuttiin myös diinareiksi. Diinareilla tarkoitettiin rockabillyä kuuntelevaa ja 1950-lukua ihannoivaa nuorisoa, vaikka James Deanilla ei tainnut olla rockabillyn kanssa paljoakaan tekemistä. Diinari lieneekin Suomessa keksitty termi, jota ei muualla maailmassa tunneta.\nDeanin Nuori kapinallinen -elokuva joka tapauksessa kertoi 1950-luvun nuorista, jotka olisivat voineet kuunnella rockabillyä. Deanin kampaus ja pukeutumistyyli elokuvassa loivat esikuvan Suomen teddy-kansalle. Lisäksi Dean antoi nimen suomalaiselle farkkumerkille. James-vaatemerkistä tuli Suomessa synonyymi farkuille. Sekä näyttelijälegendan etu- että sukunimestä tuli siis Suomessa käsite. Vastaavaan ei pystynyt edes Elvis.\nDean kuoli traagisessa auto-onnettomuudessa vain 24-vuotiaana vuonna 1955, mutta hän vaikutti nuorisokulttuuriin pitkään kuolemansa jälkeen. Dean nousi Suomessa esille vuonna 1975, kun hänen kuolemastaan oli kulunut 20 vuotta. Muistan lukeneeni niihin aikoihin monia Deania koskevia artikkeleita, ja kiinnitin huoneeni seinälle Suosikin tai Intro-lehden välissä löytyneen Nuori kapinallinen -julisteen, vaikka en elokuvaa ollut vielä edes nähnyt. Lehtijutuista jäi mieleen tarinat Deanin kuolonkolarista. Myöhemmin nostettiin esiin myös Nuorta kapinallista vaivaava kirous. Deanin lisäksi kolme muuta näyttelijää kokivat ennenaikaisen kuoleman. Nick Adams kuoli epäselvissä olosuhteissa vuonna 1968. Sal Mineo puukotettiin kuoliaaksi vuonna 1976. Natalie Wood hukkui viisi vuotta myöhemmin.\nKun viimein näin Nuoren kapinallisen parhaassa teinikapinallisiässä noin 14-vuotiaana, pidin siitä paljon, mutta yllätyin huomatessani, että se ei ollutkaan Onnen päivät -televisiosarjaa muistuttava musiikkielokuva, jossa tanssitaan jukeboksin ympärillä. Sellaiseksi monet elokuvaa luulivat.\nNuoren kapinallisen lisäksi Dean ehti tehdä vain kaksi elokuvaa: Eedenistä itään ja Jättiläinen. Kaikista tuli klassikoita. Deanilla olikin onni päästä kaikissa elokuvissaan mestarin ohjaukseen. Deanin elokuvien onnistumisesta voi kiittää paitsi näyttelijää itseään myös Elia Kazania, Nicholas Rayta ja George Stevensiä.\nEedenistä itään jäi minulle nuorena vieraaksi, mutta Jättiläisestä kiinnostuin jo pikkupoikana. Jossakin – ilmeisesti elokuvateatterin aulassa – silmiini osui juliste, jossa lueteltiin elokuvan nimen lisäksi kolme näyttelijää: Rock Hudson, Elizabeth Taylor ja James Dean, joista jälkimmäinen oli jo tuttu. Pyysin isoveljeäni viemään minua katsomaan Jättiläisen, mutta hän valitettavasti kieltäytyi. Se olikin ymmärrettävää, sillä veli tajusi, että halusin nähdä elokuvan pelkästään sen nimen takia. Hän yritti selittää, että elokuvassa ei ole minkäänlaista isoa jättiläishirviötä King Kongin tai Odysseus-televisiosarjan kykloopin tapaan. Niin minä vähän pelkäsinkin, ja ehkä olikin hyvä, että näin Jättiläisen vasta vuosia myöhemmin, jolloin olin jo aikuinen.\nDeanin kolme elokuvaa on nyt julkaistu hienoina blu-ray-julkaisuina sekä yhdessä että erikseen. Elokuvat ovat kaikki aivan erilaisia, mutta yksi asia niitä yhdistää. Kaikki ovat kestäneet hienosti aikaa. Diinareita ei kadulla enää juuri näy, ja James-farkkujen tilalle on tullut suositumpia merkkejä. Hienoa, että nimenomaan Deanin elokuvat ja näyttelijäntyö ovat jäänyt parhaiten elämään.


Turkulainen Almaco avaa yhdeksännen tytäryhtiön Saksaan - Talous - Turun Sanomat\nTurkulainen Almaco avaa yhdeksännen tytäryhtiön Saksaan\nAlmaco valmistaa muun muassa laivojen hyttejä.\nTurkulainen meri- ja offshoreteollisuuden toimittaja Almaco perustaa tytäryhtiön Saksan Hampuriin. Uusi toimipaikka on jo yrityksen yhdeksäs tytäryhtiö.\nAlmaco on toiminut Saksassa pitkään ja alue on yritykselle strategisesti tärkeä. Paikallisella toimipaikan avulla on tarkoitus palvella saksalaisia asiakkaita entistä nopeammin. Almacolla on parhaillaan käynnissä useita suuria projekteja saksalaisten uudisrakennustelakoiden, kuten Meyerin ja MV Werftenin kanssa.


Muusikoiden.net - Keskustelu - David Gilmour\nAihe: David Gilmour\nGilmourin jäppinen on tehnyt uuden soolon. Onko ketään kuullut miltä plätty kuulostaa? Kannattaako hankkia vai onko se ihan AOR:rää?\nAivan helkkarin hyvä levy on kyseessä. Suhteellisen kovan luokan tunnelmointia.\nParempi kuin edelliset soololevytykset.\nHyvältähän se kuulostaa, jos ei lähde sitä ihan suoraan Pink Floydiin vertaamaan. Muutaman kuuntelun se ainakin mulla vaati ennenkuin lähti kunnolla aukeamaan. Ainakin kitarasoolot ja -saundit ovat Daven tyyliin uskomattoman tyylikkäitä. Laulusaundi on levyllä semmonen josta en ihan hirveästi pidä.\nThey lock me in the cellar and feed me pins!\nJaa, en ole vielä kuullut, mutta hyvä pitää olla jos meinaa ylittää About Facen.\nReippaasti parempi. Toki nää on makuasioita, mut kokonaisuus on parempi.\nEnsi vaikutelmaltaan levy on ehkä hieman lattea. Erittäin tyylikästä kitarointia kyllä löytyy ja tunnelmat ovat kohdillaan. Äh… täytyy kuunnella lisää.\n18.03.2006 18:10:18 (muokattu 18.03.2006 18:13:32)\nPari kertaa kuuntelin läpi, soundit on kohdallaan ja kitara pysyy hanskassa entiseen malliin. Aikamoista AOR:iahan tuo on, mutta mitä sitten sopii odottaa 6kymppiseltä äijältä... Semmoista rauhallista fiilistelyä, että teinpä tässä eläkepäivien huviksi levyn, niin pääsee taas kiertueelle, alkoikin jo olla tylsää muuten =)\nMutta siis erittäin hyvä plätty, jos pitää tyylikkäästä chillailusta. Suosittelen uudemman Floydin faneille ainakin.\nE: Ei tosiaan ole mitään progea, kesksutelu sopisi paremmin tuonne rock/pop-puolelle.\n18.03.2006 23:15:40 (muokattu 18.03.2006 23:19:53)\nVoi perse. Tämähän on jo TV:stä tuttu. Just tuli maikkarilta mainos. Siellä se about joka toisessa mainoksessa esiintyvä möreä-ääninen veikko tätä mainosti. Jokos tämä listoilla on?\n"David Gilmour - On An Island. Uusi klassikkoalbumi Pink Floydin ystäville".\nEDIT: niin ja omia ensitunnelmiani (hyvin lyhyesti ja pintapuolisesti) levyn tiimoilta voi lukea PF-ketjusta. Tosin albumi tuntuu paranevan jokaisen kuuntelun jälkeen.\nNo tämähän yllätti positiivisesti . Hyvä lätty!\nNäyttäisi olevan viidentenä Suomen virallisella listalla tällä viikolla. Mutta tämä kai on niitä levyjä jotka kaikki fanit ostavat heti -> nousee viikoksi listalle mutta putoaa sitten nopeasti poiskin. Luulisi ettei siinä telkkarimainokset kauheasti muuta asiaa suuntaan tai toiseenkaan.\nJos on vanha, niin pahoittelut...\nNo eipä todellakaan. Plussan sait :)\nDave Gilmour on paras kitaristi! Hän on teknisesti hyvin taitava ja hänen soitossaan on tunnetta! Sellaista mitä muilla ei ole...\nLisäksi hänellä on erinomainen lauluääni ja hänen sävellykset ovat upeita!\nParashan se on, mutta en tuosta teknisestä taitavuudesta ole ihan varma. Mitä sillä nyt kukin meinaa. Onhan Daven vibrato ja bendit ihan uskomattomia, mutta jos katsotaan näitä tämän päivän tekniikkataitureita, niin eipä paljoa yhteistä löydy. Parasta Gilmourissa on se, että hän ymmärtää kyllä mitä tauko ja hiljaisuuskin merkitsee. "It's all about leaving space." niin kuin DSOTM dokkarillakin mainitaan.\nDon't forget, kids... The faster you download, the bigger your penis is. kalamies#45 >-)))>\nSe on kyllä totta että Gilmourin soitossa on sitä kuuluisaa "tunnetta". Mikä sitten tuo sen tunteen... Ehkä ne mahtavat bendit ja vibrato, eikä liikaa nuotteja.\nParashan se on, mutta en tuosta teknisestä taitavuudesta ole ihan varma.\nSama. Verrattoman hienot useampiosaiset bendit ja soolojen rytmiikka on parasta. Hyvä esimerkki ABITW pt2:n soolo, toki koko ABITW trilogia on mahtavaa fiilistelyä. Hieno tatsi kaverilla, soundaa helvetin hyvältä ja sillä on makeet kitakamat :)\nJa kalliimpi pedalboardi, kuin mulla. Tai sulla. Kyllä mäkin niillä kamoilla niin hyvin tai paremmin soittaisin. Omasta mielestä parhautta Gilmourin sooloissa on Time, Live at Pompeii Echoes ja Shine on You Crazy Diamonds part.1.\nAinakin siinä uudessa levyssä on hienoimmat kannet mitä oon nähnyt. Enkä meinaa itte kansikuvaa, vaan koko sydeemiä, se on kuin pieni sininen kirja.\nsillä on makeet kitakamat :)\nKäyttääkö se vieläkään muuta kuin Hiwattia (ja ehkä Leslietä)? Ja eikös se nuppikin ole joku oma signature malli DR103:sta?\nKäyttääkö se vieläkään muuta kuin Hiwattia (ja ehkä Leslietä)?\nTällä kiertueella on on taas Hiwattit mukana. Levyillä vissiin jotain Fenderiäkin käytetty ja About A Face-kiertueella oli pelkkää fenkkua ja yks mesapuukie. Mut muuten aika uskollisesti Hiwattissa on käsittääkseni pysytellyt. Eikä se varsinaisesti mikään ihme ole :)\nJa eikös se nuppikin ole joku oma signature malli DR103:sta?\nAinakin sillä on tosiaan signature malli. Mut mä oon käsittänyt että noi sen käyttämät on ihan DR103ia, joita Pete Cornish on modannut. Ja niistä ei vissiin ole käytössä kuin päätteet ja etusena on se basson pre-amppi. Mut empä lyö päätä pölkylle kun lähinnä netistä ja joistain lehdistä olen noita lukenut..\nCornishin sivuilta löytyy kuvia:\nNäyttäisivät ihan perus customeilta. Signaturessahan on se signature series-teksti siinä mastervolan yläpuolella..


- Todella taitavia muusikoita ja mikä ääni ja karisma solistilla. Täyden kympin bändi!- Tämähän toimii kaikissa tilaisuuksissa.\nSuomen "Virallisen yhteislaulattajan" suorastaan hengästyttävän laajasta repertuaarista (yli 60 julkaistua levyä) löytyy musiikkia vanhoilta Coitus Int. -ajoilta yhdessäJuicen kanssa, soolotuotantoa kymmenien vuosien ajalta koko kansan rakastamia kappaleita; Syksyn Sävel-tuotantoa, omia balladeja, Maalaispojan lauluja, joululauluja, kantria ja unohtamatta tietenkään lastenlauluja! Känkkäränkkä toimii loistavasti edelleenkin lasten tapahtumissa, mutta myös opiskelijabileissä. Mikko keikkailee yhdessä haitarinsoittaja Jammi Humalamäen kanssa.\nPäättömät ei synkistele vaan tarjoilee keikoilla kuulijoilleen mukaansatempaavan positiivisenkokemuksen, hillitöntä meininkiä sekä tarttuvia kertsejä.


pinon päällimmäinen: Palaillaan\nParin viikon reissusta 'over east' on palattu, mutta blogi on jatkanut lomailua teknisistä syistä. Netti pätkii sillä tavalla, että postaaminen, tai minkään muunkaan tekeminen koneella on oikeastaan mahdotonta. Tällä viikolla toivottavasti saadaan asia korjattua. Palataan asiaan siis sitten, kun pelit ja vehkeet ovat kunnossa. Se, että koneella ei voi istua, voi myös olla hyvä juttu. Meillä paistaa taas talven jalkeen lämmin aurinko ja siksipä heitin rohkeasti talviturkin lauantaina Intian valtameren virkistävässä syleilyssä. Vai tuntuuko kotikaupunki lämpimämmältä vain siksi kun on hytissyt viime viikot Canberran ja Sydneyn kylmyydessä toppatakissa?\nKun ei ole koneella, voi vaikka sunnuntaina eksyä ystävän kanssa erinomaiseen antikvariaattiin keskellä ei-mitään, juoda limsaa ja tehdä yllättäviä löytöjä.\nMukavaa maanantaita ja rauhoittavia rantaunelmia teillekin :)\nPosted by sannabanana at 9:11 AM\nLabels: Aussielämää, Henk.koht., Reissussa\nMary Von Törne August 18, 2014 at 8:22 PM\nRauhoittavat rantaunelmat kelpaisivat tänne, kiitos! Ihana kuva! Normandiassa on ilmeisesti alkanut syksy, kun eilen illalla sytytettiin takkaan tuli...\nsannabanana August 18, 2014 at 9:03 PM\nKyllä meilläkin riittää vielä viileää ennen kuin kesä oikeasti koittaa, mutta viikonloppu oli ihanan lämmin. Lauantai kului kokonaan tuolla rannalla, jonne olisin voinut jäädä loppuelämäkseni!\nTakkatulikin on kyllä aika <3\nAnne B August 19, 2014 at 11:51 AM\nMulla tuli valittomasti kylmat vareet kun kuvittelin kavelevani paljain varpain ulos meresta *brrr*! Ma varmaan raahaan talviturkkia selassani hyvin pitkalle kesaan :)\nsannabanana August 19, 2014 at 4:06 PM\nHihi, no nyt tuntuis just tuolta, mutta meillä oli aivan unelmalauantai ja niin lämmintä silloin, ah!\nTänään ehkä alkaa netti taas pelittää, fingers crossed!\nYksinäisen akan pimeä teehetki\nIso pala länsirannikkoa pikana - osa 2